أمازون.كوم ولاّ أمازون (بلينݣليزية Amazon.com) هو واحد السيت ميريكاني د لبيع و الشرا ف أنترنت تقاد نهار 5 يوليوز 1994 من دجيف بيزوس. أمازون هي أكبر شركة د لبيع و الشرا ف أنترنيت ف لعالم، و تاتبيع ف 188 بلاد ف لعالم. مع ݣووݣل، آپل، مايكروسوفت و فيسبوك، أمازون محسوبة من لخمسة د الشركات لعملاقة د لانتيرنيت ف لعالم. مول أمازون، دجيف بيزوس، كان هو الراجل لمرفح ݣاع ف لعالم (ف 2020)، ؤ تاني أرفح واحد ف 2021 (مورا إيلون ماسك). و الشاريكة ديالو تاتخدّم كتر من 1.2 مليون ديال الناس. أمازون في الصدارة.. أرباح ضخمة لـ"عمالقة التكنولوجيا" في الولايات المتحدة - بي بي سي عربية (2020) أغنى رجل في العالم يتخلى عن إدارة "أمازون" ليتفرغ إلى مشاريع أخرى أولها السفر إلى الفضاء - إذاعة مونتي كارلو الدولية (2021) في عام كورونا.. أمازون تصبح خامس أكبر شركة من حيث أعداد الموظفين - سي إن إن بلعربية (2020)


لندن ؤلا لوندريس كيما كانو كيسميوها لمغاربا ف لقديم، (ب لينݣليزية: London)، هي العاصمة د لمملكة لمتحدة د بريطانيا لعظمى وإيرلاندا الشمالية و د لينݣليز وأكبر مدينة فيهم بجوج. هي من أكبر المدن د أوروپا، و كايسكن فيها و ف النواحي ديالها كثر من 14 لمليون د الناس. لمدينة جات على لواد ديال الطيمز و بعيدة بتقريبا 80 كلم على لبحر ديال لمانش. لندن من لمدن لمهمة و اللي كاتأتر بزاف ف لعالم، و وحدا من أهم لمراكز لمالية. لمطارات ديالها من المطارات اللي فيها أكبر رواج ف لعالم، و كاين فيها عدد كبير ديال الشركات و لمستثمرين من لعالم كلّو. ف 2012، تنضّمات لألعاب لأولمپية ف لندن، و ولاّت هي لمدينة لوحيدة ف لعالم اللي تنضّمات فيها هاد لألعاب 3 د لمرّات. لندن مدينة كبيرة و مخلّطة، تيتهضرو فيها كتر من 300 لغة من الناس اللي جاو ليها من لعالم كلّو. التاريخ د لمدينة تا هو كبير و دازو فيها بزاف د لأحدات اللي كانو مهمّين للعالم. لندن فيها 4 د لمواقع د الترات لعالمي ديال ليونيسكو، و لميطرو ديالها هو أقدم ميطرو كاين ف لعالم ( تبنا ف 1863).


اللوغة لأمازيغية لبديانية أولا لأمازيغية لقبلانية (بالنݣليزية: Proto-Berber) هي لوغة قديمة تركّبات واللي منها جايّين اللوغات لأمازيغية ديال دابا. لأمازيغية لبديانية كانت لوغة أفريقية آسيوية، داكشي لاش اللوغات لأمازيغية اللي جايين منها هوما بنات عم اللوغة لمصرية واللوغات الكوشية واللوغات السامية واللوغات التشادية واللوغات لأوموطية. اللوغة لأمازيغية لبديانية عندها خاصيات اللي كاتفرقها على اللوغات لأفريقية لآسيوية لاخرين، ولاكين اللوغات لأمازيغية ديال دابا متجانسة نسبيا. لأمازيغية لبديانية بانت غير ف3000 عام هادي واخّا التفريقة على اللغات لأفريقية لأسيوية طرات مابين تسعالاف وعشرالاف عام هادي، على حساب ماكايݣول لعيلم دلمقارنة داللوغة والتاريخ. لوالي وفيليپسون (ف2003) قتارحو، على حساب لمعجم دلكسيبة اللي قدرو يخرّجوه من هاد اللوغة، باللي راها دازت من جوج دلمراحيل ديال التطور: لأمازيغية لبديانية (1 PB1) كترجع ل تقريبان 7000 عام هادي لأمازيغية لبديانية (2 PB2) هادي هي السلف لمباشر لݣاع اللوغات و اللهجات و التنوعات لأمازيغية اللي كاينة دابا. فلقرن 30 قبل لميلاد تفرقو الناس اللي كايهضرو بلأمازيغية لبديانية فلمينطاقة مابين مصر ولمغريب. وفلقرن 10 قبل لميلاد طرا توسع أمازيغي واحد آخر وهو اللي خلق لينا الشعوب دلأمازيغ اللي مقيّدين عند الرومان.


نيكاراݣوا، رسميا لجمهورية د نيكاراݣوا (بالصبليونية: República de Nicaragua) هي بلاد جات ف أمريكا لوسطانية، و أكبر بلاد فيها. تاتحدّها هوندوراس من الشمال لغربي، لبحر د لكاريبي من الشرق، كوسطاريكا من لجنوب، و لمحيط لهادي من لجنوب لغربي. أول مرة وصلو لأوروپيين للبلاصة اللي فيها نيكاراݣوا كانت ف لقرن 16، ملي دخلات صبانيا وحتلاّت لأرض اللي كانت مسكونة من بزاف د لقبايل من شحال د لوقت. ف 1821، ستاقلات لبلاد من صبانيا، و ف 1838 ولاّت جمهورية. واحد الطرف د نيكاراݣوا (الساحل د الناموس) كان مستعمر من بريطانيا، و ستاقل بوحدو ف 1860. من موراها دخل مع نيكاراݣوا، و لكن الشمال ديالو تعطا لهوندوراس ف 1960. نيكاراݣوا دازو فيها بزاف د لمشاكل سياسية من نهار ستاقلات، و دازت فيها حروب أهلية و وقات د الديكتاتورية و لأزمات لإقتصادية و لإعصارات. من بين لمشاكل لكبار اللي وقعو ف لبلاد كانت التورة د 1960-1970، و لحرب لأهلية ديال التمانينات. تيسكنو ف نيكاراݣوا تقريبا 6.5 مليون د الناس و لعاصمة ديالها هي ماناݣوا. اللغة الرسمية د لبلاد هي الصبلونية، و كاين بزاف د اللغات محلية تاتعتارف بيهم الدولة لغات جهوية.


الشينوا بال(شينوية: 中国؛ پينيين: Zhōngguó؛ كتنطق: تْشُونْݣْ-خْواَ؛ كتعني حرفيا: "الدولة المركزية" ولا "المملكة الوسطى")، رسميا جمهورية الشينوا الشعبية، هي دولة ف شرق آسيا ؤهي الدولة اللي فيها أكبر عدد ديال الناس فالعالم، وساكن فيها 1.428 مليار واحد ف2017. الشينوا كتغطي تقريبا مساحة 9,600,000 كيلومتر مربع، ؤهاكا كتعتابر تالت ولا رابع أكبر دولة من ناحية المساحة. الدولة كيحكمها الحزب الشيوعي الشينوي، ؤكدير تشريعاتها على 22 ويلاية، خمسة مناطق متمعة بالحكم الذاتي، ربعة البلديات مُداَرَة بشكل مباشر (پيكين، تيانجين، شانݣهاي، ؤتشونݣتشين)، ؤالمناطق الإدارية الخاصة ديال هونݣ كونݣ ؤماكاو. الشينوا تعرفات على أنها من حضارات لوالا العالم، ؤبانت فالحوض الخصيب ديال النهر الصفر فسهل شمال الشينوا. لآلاف السنين، النظام السياسي ديال الشينوا كان معتامد على الملكيات الوراتية، ولا السلالات، بداية من سلالة شيا شبه الأسطورية فالقرن 21 ق.ح.ع. من تما ؤالشينوا بقات كتوسع، كتقسم، ؤكتعاود توحد بزاف ت لمرات. ترتيب المساحة الكلية ديال الشينوا بالنسبة للميريكان كيختالف على حسب القياسات ديال المساحة الكلية ديالهم بجوج. شوف(ي) ليستة د الدول و التبعيات علا حساب لمساحة لمعلومات كتر.


پاپوا غينيا الجديدة، رسميا الدولة لمستاقلة د پاپوا غينيا الجديدة (بلينݣليزية: Independent State of Papua New Guinea - بطوك بيسين: Independen Stet bilong Papua Niugini - بهيري موطو: Independen Stet bilong Papua Niu Gini) هي بلاد جات ف لقارة د أوقيانوسيا، و بالضبط ف الطرف الشرقي د لجزيرة د غينيا الجديدة. تاتحدّها من لغرب أندونيسيا، و من ݣاع الجوابه لاخرا لمحيط لهادي. پاپوا غينيا الجديدة بلاد عندها تنوع تقافي كبير، و تاتّهضر فيها 851 لغة. پاپوا غينيا الجديدة هي من لبلدان اللي مامعروفش عليها بزاف ف لعالم، و غالبا فيها بزاف ديال النباتات و لحيوانات اللي باقي ما تكتاشفو. كاين حتا قبايل و مجموعات ديال الناس اللي ساكنين معزولين و التقافة و التقاليد ديالهم باقي بزاف ما يتعرف عليهم. ف لقرن 16 ستعمرو الصبليون و لبرتغاليين لمنطقة، و بقاو فيها تال 1884، ملّي تقاسماتها ألمانيا (خدات الشمال) و بريطانيا (خدات لجنوب). ف 1905، ستعمراتها ؤسطراليا، اللي بقات فيها تال 1975، اللي هو لعام الرسمي ديال لإستقلال ديال پاپوا غينيا الجديدة. تيسكنو ف پاپوا غينيا الجديدة تقريبا 8.5 مليون ديال الناس، و لعاصمة ديالها هي پورت موريسبي.


إسحاق نيوتن (تزاد ف 25 دجنبر 1642 - مات ف 20 مارس 1727) هو عالم نݣليزي من أكبر لعلما لي عطاو ف لماط ؤ لفيزيك ؤ من بين رّموز د ثّورة لعلمية. نيوتن كان رئيس ديال لجمعية لملكية لبريطانية ؤ كان عضو ف لبرلمان د نݣليز، نيوتن كتب لكتاب ديالو "لأصول د لماط ف لفلسفة ديال طّبيعة"، عام 1687، لي كيهضر علا لميكانيك كلاسيك، نيوتن عطى حتا ف ضومين د لبصريات، ؤ هو (معا لايبنيتز) لي حط لباز د تّفاضل ؤ تّكامل. تزاد نيوتن ف 25 دجنبر 1642 ف وولسثورپ-حدا-كلوستروورث، ف إقليم لينكونشير ف نݣليز، من بعد ما مات باه ب شي تلت شهور، ولي كان كيخدم فلاح و حتا باه سمو إسحاق نيوتن. فاش عمل إسحاق 13 عام، تزوجت لم ديالو ب راجل أخور و خلاتو معا جداتو تربيه لي كان إسما مارݣريت آيسكوف. بسباب هادشي إسحاق مكانش كيبغي لم ديالو ف ديك لوقيتة. منين كان عندو 12 عام تال 17 عام كان كيقرا ف مدرسة لماليك ف ݣرانتهام، و من بعد خرج منها ف أكتوبر 1659 و رجع بحالو ل لفيرما د وولسثورپ. بحيت لقا لم ديالو أرملة و لقاها كتخطط باش تخدمو فالفلاحة بحال لواليد ديالو.


لجامعة د أوكسفورد (بلينݣليزية: University of Oxford)، هي جامعة بريطانية جات ف لمدينة د أوكسفورد، ف لينݣليز. تأسسات ف عام 1096، و هي أقدم جامعة ف لبلدان اللي تاتهضر بلينݣليزية، و تاني أقدم جامعة ف لعالم اللي ما حبساتش فيها لقراية. تيقراو ف لجامعة د أوكسفورد كتر من 23.000 طالب ف دقة وحدا، و هي محسوبة من بين أحسن لجامعات ف لعالم. قرا فيها 72 واحد ربح لجائزة د نوبل، 28 وزير أول د بريطانيا، تلاتة ربحو لميدالية د فيلدس، و 160 واحد قرا فيها ربح ميدالية ف للألعاب لأولمپية. لجائزة د نوبل - لجامعة د أوكسفورد - بلينݣليزية (2022)


1 يوليوز ؤلا نهار 1 شهر 7 هوّا نّهار نمرة 182 من تّقويم لميلادي (183 يلا كان لعام مكبّس). 1925: محمد بن سعيد آيت إيدر 1937: لحامونية 2015: روبير لا كاز 1867: بدية/تأسيس ديال كانادا  · بدية/تأسيس ديال كيبيك 1943: بدية/تأسيس ديال طوكيو 1962: بدية/تأسيس ديال بوروندي


لورنس الدزيرة لعربية (Lawrence of Arabia)، فيلم بريطاني لّي دار لإخراج ديالو ديڤيد لين. لفيلم متلو فيه لأدوار رّئيسية پيتر أوتول و عمر الشريف و أليك ݣينيس. هاد لفيلم ديال لمغامرة و تاريخي لفيلم كايعاود لقصّة لحقيقية ديال واحد الضابط بريطاني طوماس إدوارد لورنس، لّي ف وسط لحرب العالمية اللولا، غادي يعاون لعرب اللي معا الشريف فيصل بن لحسين باش يتورو على الدولة لعتمانية و يديرو دولة ديالهوم. الصفحة د ف imdb


مطار وجدة أنݣاد الدولي (IATA:OUD، ICAO:GMFO) هو مطار كاين فمدينة وجدة لمغريبية وكايسيرڤي جهة الشرق. كيبعد لمطار على الصونطرڤيل ديال وجدة بـ14 كيلوميتر، وقريب من لوطوروت ديال الرباط-وجدة. كيتعتابر ثامن أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج وكايقدر يهز 3.200.000 مسافر. لمطار فيه جوج ديال لمحطات لجوية. لمحطة اللولة كاتقدر تهز 500.000 مسافر فلعام، والتانية اللي تبنات فلعام د2010 كاتهز تالين 2.700.000 مسافر فلعام. لمساحة ديال هاد لمحطة لجوية واصلة 28.000m². لمطار قريب من لوطوروت رقم 2 اللي كتربط مابين كازا أو وجدة، وقريب بزاف من لحدود مابين لمغريب والجزائر. لحركة دلمسافرين: معلومات لمطار لـ GMFO من DAFIF (صالح فأكتوبر 2006) إحصائيات سنة 2016 - الموقع الرسمي للمكتب الوطني للمطارات. مؤرشف 2017-01-31 فموقع وايباك ماشين إحصائيات سنة 2019 - الموقع الرسمي للمكتب الوطني للمطارات مؤرشف بتاريخ 17 مايو 2020.


كارتونيطو هي سميت علامة تجارية دارتو شركة "وارنر ميديا" التابعة لشركة "إي تي & تي" لي هي قناة تلفازة و فقرة تلفيزيونية لي كتستهدف الدراري الصغار لي مازال ما دخلو لمدرسة. من بدية عام 2022، بداو كيبانو قنوات بعلامة كارتونيطو فلمملكة لمتحدة (لي هي الرئيسية و لأصلية)، الطاليان، وأمريكا اللاتينية، و فنفس الوقت كاتعرض قنوات كارتون نيتوورك لفقرة ف لعالم لعربي، و تركيا، و ميريكان، و الجاپون، و غايوصل جنوب شرق آسيا ف 28 مارس 2022. إيلين الصغيرة كار بيرز : نحلو بيبان السحر لوكاس لعنكبوت طوماس و صحابو : يلاه نمشيو! بوكويو كوكوميلون ماش ماش و لماشبلز إيسمي و روي لبرنامج لي مامعطلش مع إيلمو أودو بينݣ بايبي لوني تيونز قلب لوحش كايلو طوماس و صحابو : يلاه نمشيو! ماش ماش و الماشبلز بايبي لوني تيونز بات لكلب 44 مشا أليس و لويس لبومبي سامي طونوبيلت بات ميشا بيلدرز باݣز باني : لبنايا دار بيا بليبي فلاد و نيكي ليلوبي : لمدينة و لمزرعة عالم دجيسيكا لكبير الصغير حور تامر رالين داݣر Soto, Milagros Vallejos (2021-11-04). "New children's channel Cartoonito will replace Boomerang in Latin America".


مارك زاكربيرݣ (مزيود ف 14 ماي 1984) هوّا بزناس ؤ ملياردير ؤ موحسين ميريكاني عندو ؤصول يهودية. زاكربيرݣ هوّا لمؤسس ديال مؤسسة ميطا (لي كانت قبل كاتسمّا مؤسسة فيسبوك)، ؤ رائيس د لمجلس لإداري ؤ لمودير ديالها، ؤ متحكم ف أغلبية د لأكسيونات (لأسهم) ديالها. هوّا أيضاً من بين لمؤسسين ديال بريكثرو سطارشوت Breakthrough Starshot لي هيّا مؤسسة لاربحية كاتهدف ل تصنيع ڤوالات شمسية لي غادي تكون مصدر د طّاقة ل مركابات فضائية صغيرة مسمّيها سطارتشيپ Starchip (بمعنى پيس ديال نّجوم) باش تقدر تمشي ل أقرب نجمة لينا ألفا سينطوري ف ضرف 20 تال 30 عام. ف 2015، مارك زاكربيرݣ معا مراتو پريتشيلا تشان أسسو لموبادارة ديال تشان زاكربيرݣ لي كاتساهم ف لأعمال لخيرية. زاكربيرݣ هوّا سابع أكتر شخص مرفّح ف لعالام، ب تروة كاتوصل ل 124 مليار دولار (نونبر 2021). "The World's Richest People Top Billionaires, 2021" (بنڭليزية).


فرانسيسكو فرانكو باهاموندي، بالصبليونية: Francisco Franco Bahamonde (تولد ف 4 دجنبر 1892 ف ݣاليسيا، مات ف 20 نونبر 1975 ف مدريد) كان جنرال و سياسي صبليوني قاد لقوّات لوطنية الصبليونية ف وقت لحرب لأهلية، طيّح لجمهورية التانية د لبلاد، و حكم صبانيا من 1939 تا مات ف 1975. لوقت د لحكيم د فرانكو، اللي كان معروف بسميت لفرانكاوية، كان معروف بالديكتاتورية ديالو. ف اللخر د لوقت د لحكيم د فرانكو (ف 1969)، رجّع فرانكو لملكية لصبانيا، و دار لأمير خوان كارلوس هو ولي لعهد ديالو. ملّي مات فرانكو، ولاّ خوان كارلوس هو لماليك ديال لبلاد، و مشا ف الجيهة ديال الديموقراطية. شارك فرانكو ف لحرب د الريف ملّي كان صغير، و عاوناتو باش يطلع ف لݣراد. ولاّ جينيرال ف 1926، ملّي كانت عندو غي 33 عام.


علي بن سماعيل هو واحد من ولاد مولاي سماعيل. تولد ف عام 1700 و خدا لحكم من بعد ما نقالب على خوه عبد الله. توفا ف فاس سنة 1736.


هاد لّيستة كاتجمع شخصيات تاريخية لي حكمات لمغريب ؤلا دويلات لي دازو منّو على أعلى مستوى، يعني لي كان عندها أعلى لقب د لحوكم (أݣليد، ماليك، سلطان، إمبراطور) ف دّولة. لووزارا ؤ لؤمارا، ؤ ناس د سّلطة لوخرين مامحسوبينش، حتا لو كانو عملياً هوما لحكام د لفعليين ديال دّولة ف شي فترة من لفترات. بزاف د لأدبيات كيهضرو على ستيطان فينيقي ديال بحارة كنعانيين ف سّواحل ديال لمغريب لقديم، ؤ من لمؤكد بلي لعبو دور ف تطوير لقتيصاد لمحلي ؤ أترو ف تّقافة ؤ تّنضيم جّتيماعي. وخا داكشي ماكانعرفوش بزاف على لمغريب ف هاد لفترة، ؤ لبحت لأركيولوجي باقي ضعيف. ماشي مستبعد بلي لمناطق د لمغريب، سيرتو حدا لاكوط كانو تابعين، وخا غير ب سّمية، ل لإمبراطورية لقرطاجية، لي كان عندها نيضام شبه جمهوري، ؤ ربما كانت متحكمة ف لمدون د سّاحل قتيصادياً ؤلا حتا سياسياً. شوف ليستة د لحكام ديال قرطاج. من لقرن 3 ؤلا 4 قبل لميلاد تّنضيم جّتيماعي ؤ سّياسي ديال لقبايل لأمازيغية لمورية ف لمغريب لقديم، كيعطي لولادة ديال مملكة كاتسمّا مملكة موروسيا ؤلا موريطانية.


پابلو رويز پيكاسو (بالصبليونية: Pablo Ruiz Picasso - تولد ف 25 أكتوبر 1881 ف مالاݣا، صبانيا - مات ف 8 أبريل 1973 ف موجان، فرانسا) كان نحات و رسّام صبليوني، و واحد من الرساما لمشهورين ݣاع د لقرن لعشرين. پيكاسو واحد من اللي ختارعو لحركة التكعيبية، و اللي هي ترسم لحوايج ببزاف د لمكعبات. عندو بزاف د الرسمات لمعروفين بحال "بنات آڤينيون" (1907) و "ݣيرنيكا" (1937). الرسمات و النحتات ديالو موجودين ف بزاف د لمدون و لمتاحف لكبار د لعالم.


واندر پارك (Wonder Park) هو فيلم روسوم ديال مغامرات لي صدر عام 2019 و لي نتجاتو شركة پاراماونت أنيميشن و نيكولوديون موڤيز، معا تعاون ستوديوات إليون أنميشن . كيهضر لفيلم علا بنت صغيرة سميتها دجون بيلي June Bailey، لي كتمنى تدير مدينة ألعاب سحرية لي خدامين فيه حيوانات كيهضرو: بومر "دب زرق كبير لي كيستقبل الضيوف"، ݣريتا "خنزير"، ݣوس و كوپر "جوج ديال لخوت سمور"، ستيڤ "ݣنفود و هو مدير لپارك"، و Peanut "قرد الشمپانزي و هو زعيم ف لپارك". و مها كتعاونها باش تحقق لحلم ديالها. صدر ستيڤن پرايس لموسيقا ديال فيلم ووندر پارك ف مارس 2019. سجلات ݣريس ڤانديروال أغنية "هايدأواي" للفيلم . قبل ما يصدر لفيلم، صدرات شركة پيكساول لعبة ف تيليفونات ب سميت وندر پارك ماجيك رايدز (لپارك لعجيب ركوب سحري). "Paramount's new animated movie Wonder Park doesnot have a credited director, and here's why" Pixowl launches mobile game based on “Wonder Park” "Wonder Park DVD Release Date June 18, 2019" تاريخ إصدار DVD ديال الفيلم.


الأمازيغ (ب لأمازيغية imaziɣn ⵉⵎⴰⵣⵉⵖⵏ، لمفرد ديالها amaziɣ ⴰⵎⴰⵣⵉⵖ) هوما واحد المجموعة إتنية، وكيتّعتابرو السكان الأصليين د شمال إفريقيا من واحة سيوة ف شّرق حتال جزر الكناري ف لغرب، وأكبر نسبة ديالهوم كاينة فالمغريب ، عاد باش الدزاير، و كايشكلو جزء طرف من سّكان د تونس و ليبيا و موريطانيا و الشمال ديال مالي و الشمال ديال النيجر. سّمية د "يمازيغن" كاتعني "النبلاء" ؤلا "لكرام" ؤلا "لأحرار".


دّروڭري هو حانوت كاتباع فيه منتوجات د لعناية الشخصية (طواليط، النضافة، ماكياج) و صيانة دّار (تنضيف دّار و لإصلاح د دّوزان لي فيها). دّروڭري كايبيع أيضاً لهدايا، و لأجهزة، و لأدوات، و لمواد لي يقدر بنادم يصاوب بيها حوايج رّاسو و بعض لمنتوجات د لماكلة (لحلويات و أتاي). أخيرًا، يقدرو بعض دّروڭريات يبيعو لمنتوجات لحيوانية ؤ جّاج ؤ لخشب و ؤ دّوزان د إصلاح سّيستيم د تّريسينتي ؤ للپلومباج ؤ تركيب سّراجم ؤ غيرهوم.


جوزيف روبينت بايدن (تزاد ف 20 نونبر 1942) هو سياسي ميريكاني ورّئيس ديال لميريكان. مورما غلب رّئيس لي كان دونالد طرامپ ف لتيخابات رّئاسية د ميريكان د 2020، تنصّب ك رّئيس ل46 ديال لمريكيان ف يناير 2021.


لڤاجينة (ب نݣليزية Vagina) هيّا پارتية عضلية مطّاطة كاينة لداخل ديال لجهاز تّناسلي نّتوي. كلمة ڤاجينة موخودة من لّاتينية vagina، كيما خداوها لوغات ؤروپيين بحال لفرانساوية ؤ نّݣليزية، ب عتيبار بلي بحال كيما ف دّاريجة، لكلمة لأصلية ف هاد لّوغات كاتكون زنقاوية ؤ قبيحة.


اتش بي او أولا هوم بوكس أوفيس  (بلونݣلي: HBO) هي واحد  لقناة دتيليفيزيون تابعة للشركة لكبيرة دالإعلام  تايم وارنر، كتقدم السرفيس دتلفزيون بلفلوس لكثر من 40 مليون مشتارك ميريكاني، ومن بين السيرفسات أولا لخدمات لي كتقدمها الشركة لخدمة دلفيديو على حساب الطلب ديال لمشتركين. وهي كتبيع سلسلة ديال لبرامج دالتلفزا لكثر من 150 دولة فالعالم. كتنتج شركة ديال HBO لأفلام ؤلمسلسلات ؤلبرامج دالتلفزا خاصين بيها مكلفة بيهم من اللول حتى لخر. ومن بين لمسلسلات لمشهورة ديالها ؤلي كديرهم فلقناة ديالها اللعب د لعروش ولمسلسل ستة ترجلين تحت لارض ومسلسل آل سوبرانو ؤ مسلسل تشيرنوبيل ... هاد لقناة معروفة  بالإنتاجات  لي عندهاواحد الزعامة كبيرة بزاف ؤموجهة بلخصوص لناس لي كبار. فاميلة سوپرانو تشيرنوبيل صّراع د لعروش لموقع الرسمي دلقناة HBO


الجزيرة هي قناة د لأخبار تابعة لشبكة لجزيرة لإعلامية ديال قطر. ف لول كانت غي وحدة هيا لقناة الفضائية د لأخبار بلوغة لعربية، ودابا هي عندا شبكة ديالها ب قنوات إخبارية ف لوغة لونݣلي ("الجزيرة إنݣليش")، و لوغة لصربية لكرواتية ("الجزيرة بالكانس")، و قناة قديمة مسبِشياليزي (spécialisé) لميريكان ("الجزيرة أمريكا")، و شبكة ديال لقنوات د سبور ("بي إن سبورتس"). قبل خلق الجزيرة، كانت قناة د لشبكة بي بي سي بلوغة لعربية، بمشترك مع لشبكة أوربيت (دابا OSN). بحق ف أبريل 1996، لحكومة لسعودية شد لقناة مين بي بي سي بقيت كتعمل انتقادات منهم ف برنامج وثائقية. وبعد، لأمير ديال قطر الشيخ حمد بن خليفة بدات شبكة د لخبر ديالو لّي كت هذر على لمسألة لسياسية ديال لعالم لعربي ب حرية، مشي فحل لقتوات لوطنية الرسمية (فحل لّي كاين ف مصر، السعودية، لإمارات). بدات لبث ديال الجزيرة لعربية ف 1 نونبر 1996. مين لحرب ف أفغانستان بدات ف 2001، الجزيرة كانت لقناة لواحدة الي نعملت لأخبار لمباشر ديال لحرب من البلد (هي كانت عندا مراسل ديالها ف كابول)، و هم كانت تا لقناة لواحدة الي نعملت لفيديو ديال أسامة بن لادن ف لبت ديالها.


تامنجميت ؤلا تامعدنيت ؤلا تامينيت (ب نّݣليزية Mining، ب لعربية تعدين) هيّا لحرفة ديال تخراج لمعادن ؤلا مواد خرين، عادة ف حالة قاسحة، لي عندها قيمة قتيصادية، من تحت لرض. هاد لحرفة قديمة بزاف، ؤ كاترجع ل فترات د لقبلتاريخ. لبلاصة فين كيتم تّخراج د لمواد كيسمّيوها لمغاربة غار ؤلا منجم ؤلا مين (من لفرانساوية Mine). أقدم منجم تّلقا ل حد سّاعة، هوّا منجم نݣوينيا لي كاين ف مملكة إيسواتيني ؤ كيرجع ل هادي 43000 عام. طّرقان ؤ لأساليب د تامنجميت تطورو معا لوقت، ؤ كيتبدلو علا حساب لعمق ديال لحفير. تامنجميت عندها فوايد قتيصادية كبيرة، ولاكين تقدر تكون عندها أتار سلبية علا لبيئة، ؤ علا بنادم لّي خدام ف هاد لحرفة، ؤلا كيعيش حدا شي منجم. لمناجم د ميبلادن، إقليم ميدلت مناجم زايدة، إقليم ميدلت مناجم أحولي، إقليم ميدلت "مناجم «ميبلادن».. كهوف تخفي شبح الموت تحت أكوام «السيخة» الفقر يدفع النساء والرجال إلى اقتحام مناجم" (بلعربية). 14 يناير 2011. "Ngwenya Iron-Ore Mine" (بنڭليزية). تطّالع عليه ب تاريخ 25 يونيو 2021.


نّيوطرون (ب نݣليزية Neutron) هوّا جسيم تحت دري رّمز ديالو n0 ؤلا n. نّيوطرون كيفما كدّل سمية ديالو (من نݣليزية neutral ب معنى محايد) ما عندوش شحنة كهربية، ؤ لكتلة ديالو فايتة لكتلة ديال لپروطون ب واحد شوية. بجوج كيتسماو نوكليونات حيت كيكوْنو نواة ديال درة (ب نݣليزية Nucleus). دّراسة ديال لخاصيات ؤ تّفاعلات ديالهم كدخل ف إطار لفيزيك نّووية. لعدد ديال نّيوطرونات ف نّواة كيحدد ليزوطوپ ديال شي عنصر كيماوي ب عتيبار أن لعدد ديال لپروطونات ؤلا نمرة درية ماتبدلش.


ؤسامو ديزاكي (ب جاپونية 出﨑 統) مخرج د لأنيم جاپوني تولد نهار 18 نوفمبر 1943 في شيناݣاوا، طوكيو. ومات نهار 17 ابريل 2011. آسترو بوي (1963-1966) دورورو (1969) جو البطل (1970-1971) لوبين الثالث (1971-1972) مغامرات جامبا (1975) ريمي الفتى الشريد (1977-1978) جزيرة الكنز (1978-1979) ليدي أوسكار (1979-1980) سبيس كوبرا (1982) قوس قزح (1984) أخي العزيز (1991-1992) الأشاوس (1997-1999)


ذ ميست (ضّبابة The Mist)، فيلم ميريكاني لّي دار لإخراج ديالو فرانك داراباونت. لفيلم متلو فيه لأدوار رّئيسية طوماس جاين و مارسيا ماي هاردن و لاوري هولدن. هاد لفيلم ديال لخيال لعلمي فيلم مبني على رواية قصيرة د ستيفن كينݣ. ف واحد لمدينة صغيرة كاتنزل واحد ضّبابة ما ممعروفش لأصل ديالها و كاتخلي واحد لمجموعة د نّاس يعزلو راسهوم ف واحد سّوبير مارشي بلا ما يقدرو يخرجو بسباب شي حوايج كاتخلع كاتخرج من ديك ضّبابة. هاد نّاس غادي يوصلو لواحد لحالة لّي ماحيلتهوم ل خطر ضّبابة لا ل لخطر لّي لداخل لّي غادي يولدو لخوف ديالهوم. صفحة د لفيلم ف imdb


شقيقة ؤلا تاميݣرينت ؤلا كريزة شقيقاوية ، هيا واحد لكريزة من لݣنوسا ديال ضران الراص اللي كايكون ملام معا علامي خرين بحال لبغيتقية (بنادم كايحس باللي باغي يتقيا) ، تقية، ضوفوبيا، صوتفوبيا، ريحافوبيا. شقيقة فيها جوج د نوايع معا ؤورة ولا بلا ؤورة. واللي مكلاصياهوم واحد جماعة سميتها : الجماعة لبلدانية ديال ضران الراص "IHS" بلونݣلي (International Headache Society ). هيا داك ضران الراص اللي كايكون ملام معا علامي عصبولوجية واحدجيهية و دايزة واللي كايتسماو بلؤورا ( بحال تزعزيعات د شوف، د لهضرة، دلحسّان، دلحركة...) هاد لوجع ماكايجيش بالجهد ولايني كايجي ماهل (على وقيتة فايتة 5 دقايق وكاتوصل حتال ساعة). هاد لماركة ديال شقيقة يالاه كاتجي ف 10 حتال 20% د لحالات. هيا لماركة د شقيقة اللي رايجة ݣاع حيت كاتجي ف 80% دلحالات، لوجع كايجي بكريزات وحتاهيا واحدجيهية و ماهلة غير هوا كاتݣلس من 4 حتال 72 د سوايع (يلا ماتداواتش) من لخصايل د هاد شقيقة: موضع واحدجيهي. كاطبّل فالراص (كاتضرب كي لقلب). وجع صعيب. كاتجهد على بنادم يلا كايتحرك بحال طليع الدروج، لمشية..


16 أبريل ؤلا نهار 16 شهر 4 هوّا نّهار نمرة 106 من تّقويم لميلادي (107 يلا كان لعام مكبّس). 1953: رشيد اليزمي 2004: إلياس أخوماش 1528: آلبرخت دورر 1828: فرانثيسكو ݣويا 1951: لحسين السلاوي 2021: نشر ديال باربي و تشيلسي: عيد لميلاد لمجلي


پابلو اميليو اسكوبار خافيريا (بالصبليونية: Pablo Emilio Escobar Gaviria) , (1 دجنبر 1949 - 2 دجنبر 1993) كان رئيس د عصابة ديال المخدرات و سياسي كولومبي. هو لي قاد لعصابة د كارتل ميديلين لإجرامية. عائلتو كانت خدّامة ف لفلاحة، و كان خدام معاهوم من صغرو. ف اللخر ديال الستينات بدا فتهريب المخدرات، و ف لبدية ديال التمانينات  شارك فانتاج و تهريب لماريجوانا و لكوكايين   لبرّا.   اسكوبار قاد لمنظمة د كارتل ميديلين  ف 1986، و اللي كانت من العصابات الصحيحة لي سيطرات على 80٪ من الانتاج ديال المخدرات ف لعالم، و من بعد غيولي اقوى رجل ف لمافيا ديال كولومبيا، و ولاّت عندو ثروة بين 25 و 30 مليون دولار امريكي، و بهاذا غيولي أغنى رجل فالعالم لمدة سبع سنين متابعة على حساب مجلة فوريس . 10 د لحوايج على التروة ديال إسكوبار


الحاجة الحمداوية، تولدات ف 1930 ف دارلبيضا ؤ ماتت فـ5 أبريل 2021 ف رباط، كانت مغنية مغريبية كاتغنّي لعيطة والشعبي بالدارجة. كبرات لحاجّة لحمداوية فدرب السلطان وبدات لغنا ديالها من صغرها وغنّات مع أوركسترا "patchwork". صاوبات الستيل ديالها من لغنا لمغريبي باللباس ديال لقفطان. لأغاني ديالها كايتعتابرو شعبي كلاسيكي وعاودوهوم مغنيين مغاربة شباب بزاف ديال لمرّات. غنّات لحاجة لحمداوية مع مغنيين كبار بحال حميد بوشناق. تشهرات لحاجّة لحمداوية ببزاف ديال لأغاني بحال: ها لكاس حلو (معا حميد بوشناق) دابا يجي جيتي ماجيتي دادا وحيّاني مال حبيبي عليّا حنا مادا بينا "Iconic Moroccan Singer Haja El Hamdaouia Dies at 91d". موروكو وورلد نيوز (بنڭليزية). 5 أبريل 2021. Bounowar, Said (2013-07-18). "Moroccan Icon Continues To Dominate Music Scene: Haja El Hamdaouia to collaborate with Cheb Khaled". Arabs Today (بنڭليزية). تطّالع عليه ب تاريخ 2019-06-09. "Ecouter musique Haja Hamdaouia - الحاجة الحمداوية mp3 - télécharger music Hiba mp3". www.hibamusic.com. تطّالع عليه ب تاريخ 2020-02-23.


هجومات 11 شتنبر ف ميريكان (غالبا ما كا تسمى 9/11) كانت سلسلة ديال ربعة د لهجمات لإرهابية لمنسّقة لي دارتها لمنظمة لإرهابية لإسلامية القاعدة ضد ميريكان ف صّباح ديال تلات 11 شتنبر 2001. لهجوم تسبب ف 2977 د لأموات، كتر من 25000 جريح، وأضرار صحية طويلة لأمد عميقة، ب لإضافة ل علّ أقل 10$ مليار د لخسارة ف لبنية لتحتية ولممتلكات. 9/11 هو لهجوم لإرهابي لوحيد لي كان أكتر دموية ف تّاريخ د لبشرية، ولحادثة لأكتر دموية ب نّسبة ل بومبية وضبّاط ديال تنفيد لقانون ف تّاريخ ديال ميريكان، ب 343 و 72 ماتو علا تّوالي. Moghadam, Assaf (2008). The Globalization of Martyrdom: Al Qaeda, Salafi Jihad, and the Diffusion of Suicide Attacks. Johns Hopkins University. p. 48. ISBN 978-0-8018-9055-0. "How much did the September 11 terrorist attack cost America?". Institute for the Analysis of Global Security. Retrieved April 30, 2014. Congress (May 2006). Congressional Record, Vol. 148, Pt. 7, May 23, 2002 to June 12, 2002. Government Printing Office. p. 9909. ISBN 978-0-16-076125-6. Retrieved April 9, 2014.


لمعاريف جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 170310 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 11,4% نسبة سّكان لّي قاريين فوق تّانوي (تانوي و جامعة): 48,4% نسبة نّاس نّشيطين (لّي يقدرو يخدمو): 57,1% نسبة لبطالة (نّاس لّي ما خدامينش و تايقلبو على خدمة): 13,4% نسبة نّاس اللي خدامين ف دّولة (ولا لعاطلين اللي سبق ليهوم خدمو): 10% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):65,3% RGPH 2014 - Site HCP


مملكة لݣوط لغربيين (باللاتينية : Regnum Visigothorum) هيّا واحد لمملكة جرمانية من لفاميلة د لݣوط سيطرات على شبه لجزيرة لإيبيرية و لجنوب لغربي ديال فرانسا من لقرن لخامس جوايه ديك 418م و بقات حتى فتحوها لمسلمين تحت راية لأمويين عام 711م. هاد لمملكة أسسها واليا ؤ ولدو تيودوريك لولاني ف تولوز عام 418 لي دارها عاصيمة ديالو و لي قرن منبعد غادي تشد من لالوار فالشمال حتال جبل طارق فلجنوب و من رون فالشرق حتال لمحيط لأطلاسي ف لغرب. https://www.francebalade.com/espagne/espagnewisigoths.htm


لݣواوطا هوما واحد لقوم جيرماني كبير كايتقسم على جوج د لفروعا لݣواوطا الشرقاوا اللي تنسطالاو فلجانوب ديال يوكرانيا و قريميا ؤ لݣواوطا لغرباوا اللي تنسطالاو ف رومانيا ديال دابا و لي غايوسّسو لمملكة دلݣواوطا لغرباوا. هاد لݣواوطا جاو من سكانديناڤيا قبالت بحر د لبلطيق و لجانوب ديال السويد (بلاد لݣواوطا ؤلا ݣوطالارض: Gotland). كيما كان لحال، التاريخ دبصاح ديالهوم ماغايبدا يتعرف حتال لقرن التالت مورا الزيادة د لمْسيح. غير هوا خاصنا نديرو لفرق بين لݣواوطي (منسوب ل قوم جيرماني: ݣوطيكوس Gothicus) و لݣوطي (منسوب لݣوطيك اللي هوا فن بان ف لوروپ ف لقرون لوسطانية). هاد لقومان دارو ممالك ديالهوم ف لقرن لخامس فلوروپ لغربية (كرواتيا، طاليان، فرانسا، الصبليون تاع دابا) ، هاد لممالك غايريبو بالتباعية فعام 553م ؤ 711م من غير فالشمال دالصبليون غاتبقا واحد لمّيليكة (مملكة صغيرة) سميتها يشتوريا. https://www.lexilogos.com/goths.htm


لفنون د لمقاتلة هوما مجموعة ديال لمدراسات ؤلا تّقاليد كتجمع كولا وحدة منها تقنيات ؤ أساليب خاصة بيها، لّي لهدف ديالها كيكون لحرب، دّيفاع علا رّاس، تّنافس، ؤ غيرها من لأهداف. وخا أغلبية د لفنون د لمقاتلة لّي مشهورة دابا جات من شرق آسيا، لمفهوم ديالها كان ديجا موجود ف بلايص خرين قرون قبل من هادشي، بحال ف ؤروپا. "Britannica, Martial art" (بنڭليزية).


لكتافة ديال مادة (ب نّݣليزية Density) هيّا لكتلة ديال واحد لمقدار من هاد لمادة، مقسومة علا لحجم لّي كيشغلو هاد لمقدار. كيترمز ليها عادة ب لحرف ليوناني رو ρ. لمعادلة باش كتّحسب لكتافة هيّا ك تّالي: ρ = m V {\displaystyle \rho ={\frac {m}{V}}} بحيت ρ كتمتل لكتافة، m كتمتل لكتلة ؤ V كتمتل لحجم. لوحدة د لكتافة لّي كتستعمل عادة هيّا لكيلوݣرام علا ميترو مكعب. هادي ليستة ديال لمواد ؤ لكتافة ديال كلا وحدة منهوم ف درجة حرارة 0 س. ؤ ضغط جوي عادي كيساوي 1013.25 ميليبار. "Britannica, Density" (بنڭليزية).


لفرع لإفريقي ديال لإقصائيات د كاس لعالم 2022 هيّا مجموع لماتشات تّأهيلية ل كاس لعالم 2022 ف قطر، لي لاعبينها لفراقي لأعضاء ف لكونفيديرالية د لكورة لإفريقية (كاف). هاد لفراقي كيتنافسو على 5 د لبلايص لمخصصة ل إفريقيا ف لمنافسة. ف 29 مارس 2022، تسالاو لإقصائيات د إفريقيا ملي تأهّلو 5 د لفراقي هوما لمغريب، تونس، سّينيڭال، لكاميرون، ؤ غانا. فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها هاد طّابلو كيليستي لفراقي لي بداو لإقصائيات من دّور لّول ؤ لي بداو من دّور تّاني، على حساب لكلاصمة د لفيفا د يوليوز 2019. فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها 10 لفراقي لي كانو جاو لّولين ف دّور تّاني ف كلا ڭروپ، تأهلو ل دّور تّالت فين غادي يواجهو بعضياتهوم جوج ب جوج من 24 تال 29 مارس، ؤ لفراقي لخمسة رّابحين غادي يتأهلو ل كاس لعالم 2022.


محمد التكرور السباعي لحسني لمراكشي هو عالم، فقيه، لغوي، مؤرخ مغريبي معروف، عاصر السلطان المولى عبد الرحمن و محمد الرابع و لحسن اللول و مولاي عبد العزيز و مولاي عبد الحفيظ و مولاي يوسف، عندو 300 مخطوطة ف مجالات مختالفين، و عندو بزاف ديال لمؤلفات دينية و تاريخية و لغوية.


لكاميرون ولاً لجمهورية د لكاميرون (بلفرانساوية: République du Cameroun - بلينݣليزية: Republic of Cameroon) هي واحد لبلاد جات فوسط غرب إفريقيا. تاتحدًها نيجيريا من لغرب، التشاد من الشمال، جمهورية إفريقيا لوسطانية من الشرق، و غينيا ليستيوائية و لݣابون و جمهورية لكونݣو من لجنوب. السمية د لكاميرون جات من لبرتغالية (لقيمرون)، حيث لبرتغاليين كانوا أول أوروپيين وصلو تمًا، ولقاو لقيمرون موجود. ف 1884 ستعمرات ألمانيا لكاميرون، ولكن غادي تخليها مورا ماتخسر لحرب لعالمية اللًولا, وغادي يتقاسمو فرانسا وبريطانيا لكاميرون. غادي يستاقل الطرف اللي كان تابع لفرانسا ف 1960 و اللي تابع لبريطانيا ف 1961، وغادي يتوحًدو بجوج فالدولة د لكاميرون اللي كانعرفو دابا. تيسكنو فلكاميرون شويا كتر من 25 مليون د الناس. لعاصمة ديالها هي ياووندي وأكبر مدينة ولعاصمة ليقتيصادية هي دوالا. لفلوس اللي تاتخدًم فيها هي لفرنك لوسط إفريقي، واللغات الرسمية جوج: لفرانساوية ولينݣليزية. ولكن لكاميرون هي من لبلدان اللي معروفة بالتنوع اللغوي ديالها حيث تيتهضرو فيها كتر من 250 لغة مابين ݣاع لقبايل اللي فيها. لكاميرون جمهورية والرئيس ديالها من 1982 لدابا هو پًول بيَا.


سّيكس ؤلا لجينس هوّا نشاط بيولوجي كيديروه لحيوانات، بما فيهوم بنادم، ؤ لّي كيكون لغاراض منو هوّا تحقيق لپليزير، علا لمستوى د لفرد، ؤ كيلعب أدوار جتيماعية علا لمستوى د جّماعة، ؤ كيقدر يحقق لهدف د تّكاتر لبيولوجي علا لمستوى د نّوع لحيواني. سّيكس عادةً كيتم ف إطار عملية ديال تدخال لقضيب ديال دّكر (ؤلا رّاجل عند بنادم) ف لبشتير ديال نتوة (ؤلا لمرا). ملي كاتكمل لعملية كيكونو لخلايا لمنوية د رّاجل دازو ل ولّادة د لمرا. يلا وصلو لخلايا لمنوية ل لبويضات، كاتطرا عملية د تّخصيب. عند بعض لحيوانات بحال لحوت هاد لعملية كاتطرا برّا لكسدة. "sexual intercourse" (بنڭليزية).


شعبان هو شهر تّامن ف لعام القمري ف التقويم لهجري. تسما هاد الشهر بحال ڭاع شّهورا ف لعصر لي قبل لإسلام و تسمى شعبان حيت تشعّبات فيه لقبايل لعربية و تفرقات ل لحرب حيت فشهر رجب كانت محرمة عليهم. شّهر لي مورا شعبان هوّا رمضان. كان نبي محمد تيصوم كثر فشعبان، كيما ڭالت عائشة: «كان رسول تيصوم حتا تنڭولو ماغاديش يفطر وتيفطر حتا تنڭولو ماغاديش يصوم فماعمرني شفت رسول الله صام شي شهر كامل من غير رمضان وماشفتوش كثر منو صيام فشعبان». تولد لإمام طناش عند الشيعة ف15 شعبان عام 255 ولا 256 هيجرية مات بن حزم الظاهري ف 28 شعبان عام 456 هيجرية مات بن كثير ف26 شعبان 774 عام هيجرية تفرض صيام تاع رمضان ف لعام التاني من الهجرة تحولات القبلة من لبيت لمقدس و ولات فالبيت الحرام "موسوعة الحديث".


عبد الحق الزروالي (مزيود ف 1952 ف فاس) كاتب ؤ مومتيل ؤ موخريج مسراحي مغريبي. كيتّعتابر من روّاد لمسرح لفردي ف لمغريب ؤ ف منطقة شمال إفريقيا ؤ شّرق لأوسط. فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها آش سماك الله (بدارجة). 2017. ص. 66. الببليوغرافيا الوطنية المغربية 2017 ج3 (PDF). 2017.


فريد الأنصاري، (تولد ف عام 1960 ف إقليم الراشيدية، لمغريب، توفى ف 5 نوفمبر 2009 ف تركيا). هو فقيه ؤ عالم دين ؤأديب، شد الدكتوراه فالدراسات لإسلامية تخصص أصول الفقه، خدم رئيس الدراسات لإسلامية ف كلية الأداب، جامعة مولاي سماعيل ف مكناس، وأستاذ لأصول لفقه ؤمقاصد الشريعة ف نفس الجامعة. خدم عضو فالمجلس العلمي لأعلى ف المغرب ؤرئيس لمجلس لعلمي د مدينة مكناس، توفى بعد صراع مع لمرض بزاف ديال السنوات، ف مدينة إسطنبول التركية، وخداو لجثمان ديالو ل مدينة مكناس لي غادي يتدفن فيها فمقبرة الزيتون. فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها


لفن هوّا مجموعة د نّشاطات د بنادم ؤ نّتايج ديالها، لي كاتجلّا ف توضيف لقدرة د لإبداع ؤ لخيال ؤ تقنيات مكتاسبة ؤلا فيطرية باش تعبّر على لجمال، لمشاعر، ؤ أفكار ؤ مفاهيم. لفن هو واحد لحاجة صعيب توصفها ب لكلمات ولكن تقدر تعبر عليها ب سّماع ؤلا شّوفان ؤلا لحاراكات بشي أداء حركي. غالبا لفن معندوش شي هدف موضوعي باين ولكن ديما كنلقاو راسنا كنقدروه و كنعرفو قيمتو إما حيت كيقيس خويطات لعواطف لي عندنا لداخل ؤلا حيت كنقشعو قيمة لمهارة لي وصل ليها لفنان باش صاوب هاداك لعامال بهاديك الطريقة. "Art: definition". Oxford Dictionaries. مأرشيڤي من لأصل ف 1 شتنبر 2016. تطّالع عليه ب تاريخ 3 أبريل 2022. "art". Merriam-Websters Dictionary. مأرشيڤي من لأصل ف 30 غشت 2019. تطّالع عليه ب تاريخ 3 أبريل 2022. "Conceptual Art | Definition of Conceptual Art by Oxford Dictionary on Lexico.com also meaning of Conceptual Art". Lexico Dictionaries | English (بنڭليزية). مأرشيڤي من لأصل ف 14 أبريل 2021. تطّالع عليه ب تاريخ 3 أبريل 2022.


عبد السلام ياسين (تولد ف 17 شتنبر 1928 ف مراكش - مات ف 13 دجنبر 2012 ف الرباط) كان هو لمؤسس و لمرشد لعام ديال وحدا من أكبر لجماعات لإسلامية ف لمغريب، اللي هي "لعدل و لإحسان". عبد السلام ياسين تعرف بلبرية اللي صيفط للحسن التاني ف 1974 (لإسلام ولا الطوفان)، و اللي دخّلاتو تلت سنين و نص للصبيطار د لحماق. ملي مات لحسن التاني و جا ولدو محمد السادس، صيفطليه ياسين تا هو برية سماها "لمن يهمه الأمر". تولد عبد السلام ياسين ف مراكش و كبر فيها. ف 1947 دخل للمدرسة د تكوين لمعلمين، و خدم معلم. موراها طلع ف لڭراد و ولاّ أستاد و مفتش و مدير. دخل عبد السلام ياسين للزاوية لبودشيشية ف صغرو، ولكن تدابز مع الشيخ ديالها، و داكشي علاش خرج منها و أسس جماعة ديالو، اللي كان باغيها تكون جماعة ضد لعنف، و تسمّات ف 1985 الجماعة د لعدل و لإحسان. كتب عبد السلام ياسين بزاف د لكتوبا، منهم: الإسلام بين الدعوة والدولة (1971) الإسلام أو الطوفان (1974) نظرات في الفقه والتاريخ (1990) حوار مع صديق أمازيغي (1997) عبد السلام ياسين - لجزيرة (2014) عبد السلام ياسين - لجزيرة (2012)


عموري مبارك (بلأمازيغية: ⵄⵎⵎⵓⵔⵉ ⵎⴱⴰⵕⴽ - تولد ف 1951 ف إقليم تارودانت، مات ف 14 فبراير 2015 ف الدار لبيضا) كان مغني مغريبي تيغني بتاشلحيت، معروف باللي كان من لمجددين د لموسيقا لأمازيغية، اللي دخل ليها بزاف د لآلات بحال لڭيطار. كان من لمؤسسين د لمجموعة د أوسمان، اللي بدات ف 1975. عموري مبارك عندو بزاف د لأغاني لمعروفة، بحال: جانڤيليي إزوجك اللوز تازويت وإزضار عموري مبارك المبدع والمجدد للأغنية الأمازيغية (1) - الحوار المتمدن (2016) الفنان الأمازيغي عموري مبارك في ذمة الله - كواليس (2015) ذكرى رحيل "عموري مبارك" تعيد تجديد الموسيقى الأمازيغية إلى الواجهة - هسبريس (2021)


مايكروسوفت ولاّ ميكروسوفت (بلينݣليزية: Microsoft) هي شركة عالمية ديال لانفورماتيك تاتصايب اللوجبسييلات و لورديناطوات. مايكروسوفت هي الشركة اللي كاتصايب السيستام ديال ويندووز و لمتصفح ديال أنترنت إكسپلورر. مع ݣووݣل، آپل، أمازون و فيسبوك، مايكروسوفت محسوبة من لخمسة د الشركات لعملاقة د لانتيرنيت ف لعالم. تأسسات مايكروسوفت ف 4 أبريل 1975 من جوج د الصحاب، بيل ݣييتس و پول آلين ف مكتب صغير كان عندهم ف لمدينة د آلبوكيركي ف نيو ميكسيكو ف لميريكان. بيل غيتس يتنحى عن إدارة «مايكروسوفت» نهائياً ويتفرغ للأعمال الخيرية - القبس (2020)


4 أبريل ؤلا نهار 4 شهر 4 هوّا نّهار نمرة 94 من تّقويم لميلادي (95 يلا كان لعام مكبّس). 1904: أم كلتوم 1921: لحسين السلاوي 1954: عبد الإله بن كيران  · عبد المجيد سعد الله 1937: عبد الحفيظ بن الحسن 1949: بدية/تأسيس ديال ناطو


لفيديرالية د روسيا ولا ليتيحاد الروسي ولا روسيا (ب الروسية Российская Федерация، روسيسكايا فيديراتسيا) هي واحد لبلاد جات فالشمال د آسيا ؤ شّمال شّرقي د أوروپا. روسيا هي أكبر بلاد ف لعالم من جيهت لمساحة، اللي هي كتر من 17 مليون كم²، و تيسكنو فيها شويا كتر من 146 مليون د الناس. حيت روسيا بلاد كبيرة بزاف, كيحدًوها بزاف د لبلدان من لغرب ومن لجنوب. هاد لبلدان هوما: النورڤيج, فينلاندا, إسطونيا, لاتڤيا, ليتوانيا, پولونيا, بيلاروسيا, أوكرانيا, جورجيا, آزيربايدجان, كازاخيستان, الشينوا, مونݣوليا و كوريا الشمالية. لجمهورية د روسيا هي فيديرالية فيها 85 كيان تيحادي (كيتسماو أوبلاسط) بحال لجمهوريات لمحلية ولا لأقاليم, اللي عندها لبرلمان و لحوكومات لمحلية ديالها. لعاصمة د روسيا هي موسكو, وهي لمقر د لحكومة لمركزية. لفلوس ديالها هي الروبل, الرئيس ديالها هو ڤلاديمير پوتين. روسيا هي واحد لبلاد اللي أترات فلمسار د لعالم من بزاف د الجوايه. فلقرن 18 كانت لإمبراطورية د روسيا كبيرة لدرجة تعتابرات تالت أكبر إمبراطورية فالتاريخ. ف عام 1922, كانت روسيا من لمؤسسين ديال ليتيحاد السوڤياتي, اللي كان هو لمنافس د ميريكان وقت لحرب لباردة.


تفاحة و بصلة (بلونجلي : Apple And Onion) هو كرتون ديال ميريكان من انتاج كرتون نتورك كيهدر على حياة تفاحة و بصلة فمدينة لماكلة. لمسلسل ألفو جورج جيندي لي كان خدم على عالم غامبول لواعر تفاحة : هو تفاحة ضاسر و فيها لفضول . جا لمدينة باش يبدا حياة جديدة و يلقى صحاب و لحلم ديالو تحقق حيت تلقى صاحب جديد لي هو بصلة و كيعيشو حياة جديدا. بصلة : هو بصلة ضريف و كيحشم. جا لمدينة باش يلقى خدمة و يكونو عندو صحاب . فلافل : هو رجل مصري مول لعمارة فاش ساكنين تفاحة و بصلة. واخا كيعصبوه تفاحة و بصلة كيخليهم ساكنين فعمارتو فابور. برجر : صاحب تفاحة و بصلة لي كيتلقا بيهم ديما فمحل لبيتزا . لفريت : صاحبت تفاحة و بصلة لي كتلقا بيهم ديما فمحل لبيتزا . مت و بات تفاحة : والدي تفاحة لي اخر مرا تلاقى بيهم قبل مايمشي للمدينة لجديدا فحلقة "حياة جديدة" مت و بات بصلة : والدي بصلة لي اخر مرا تلاقى بيهم قبل مايمشي للمدينة لجديدا فحلقة "حياة جديدة" بدا ف كرتون نتورك ديال ميريكان - ف 23 فبراير 2018 بدا ف كرتون نتورك ديال بريطانيا - ف 27 غشت 2018 بدا ف كرتون نتورك ديال تركيا - ف 4 نونبر 2019 بدا ف بوينغ ديال سبانيا - ف 20 أكتوبر 2018 بدا ف كرتون نتورك ديال امريكا لاتينية - ف 1 ماي 2018 بدا ف بوينغ ديال ايطاليا - ف 3 دجنبر 2018 بدا ف كرتون نتورك ديال برتغال - ف 1 أكتوبر 2018 بدا ف كرتون نتورك ديال ومانيا - ف 10 شتنبر 2018 بدا ف كرتون نتورك ديال لعربية - ف 10 مارس 2019


التوحد، أو لوتيزم، واللي كايسميو المختصين باضطرابات الطيف التوحدي (بالفرانساوية :Troubles du spectre autistique) داخلين فيه بزاف ديال اضطرابات النمو النفسي والعقلي عند بنادم، واللي العلامات ديالهوم كايبانو من الصغر. الاضطرابات فيها بزاف ديال الأنواع إلا أنه اللي كايجمع بينها هو أنها كاملة كاتعطل (أو كاتصعب) التعلم ديال الأطفال والتواصل الطبيعي مع المحيط ديالهوم. المصاب بهاد الاضطرابات يسمى متوحد أو أوتيست. لوتيزم ما عندوش شكل واحد والأسباب ديالو باقا ما معروفاش مزيان. واخا هاد الصعوبة والعدد الكبير ديال الشكال ديال الاضطرابات، الأطباء والباحثين قدرو يميزو عدد من العلامات المشروكة فأغلبية أشكال لوتيزم المعروفة، بدراسات وبائية إحصائية كاتحاول تعاود مسار حياة الناس اللي ثبت أنهم أوتيست خصوصا فالصغر ديالهوم. وهاكا، قدرو يوضعو لوائح علامات كاتراقب فالصغر واللي يلا تلاحضات عند الأطفال (في أغلبيتها) خاصها تكون إنذار للوالدين أو المربيين أو الأطباء اللي متبعينهوم باش يزيدو يحضيو النمو ديال الطفل ويعمقو التشخيص وحتى يبداو العلاج والمساعدة ديال الطفل المتوحد. من أهم العلامات : غياب التبلبيل ديال التريبيات اللي بلغو 12 شهر. التبلبيل هو الهدرة والأصوات اللي ما ميكنش تعتابر هدرة مقادة ديال الدراري فاش يالاه تايبداو يهدرو. غياب الحركات ديال التواصل عند الطفل، خصوصا يلا ماكانش تايشير بصبعو يلا بغا شي حاجة أو ماكايشوفش وماكايتبعش العينين ديال اللي تايدوي معاه.


طُفيلي ؤلا پارازايت (ب لونݣلي Parasite) هو واحد لفيلم د لكوميديا لكحلا د كوريا لجنوبيا تنتج فعام 2019 ، دار لإخراج ديالو بونج جون هو، ؤدار لبوطولا ديالو سونغ كانغ هو، لي سون كيون، تشو يو جونغ، ؤ ممثليين وحدين خرين. لفيلم ربح بزاف دلجوائز من بينهوم سعفة ذهبية فمهرجان كان دسينيما ف 2019، ؤهو أول فيلم دكوريا لجنوبيا ربح بحال هاد لجائزة. لفيلم ربح لجائيزة د لؤسكار كأفضل فيلم أجنبي ف2020 فالدورة الـ92 ديال هاد المهرجان ؤربح حتى لجائزة دأحسن سيناريو، ؤربح لمخرج دلفيلم بونج جون لجائزة دأحسن مخرج ( ربعا لجوائز دلأوسكار) . كيهضر لفيلم على الفوارق الاجتماعية لي كاينة فكوريا الجنوبيا ؤهاد لموضوع عالجو انطلاقا من الظروف دجوج دلعائلات ، اللولة لاباس عليها ؤالثانية فقيرة. الصفحة د ف imdb طفيلي فالسيت Metacritic (بلونكلي) طفيلي فالسيت Rotten Tomatoes (بلونكلي)


شينݣيكي نو كيوجين ؤلا لهجوم علا لعمالقة ؤلا لهجوم د لعمالقة ؤلا لعملاق لمهاجم ؤلا أطاك ؤن تايتن (ب جاپونية 進撃の巨人، ب نݣليزية Attack on Titan) هوّا مانݣا جاپوني مألفو لمانݣاكا هاجيمي إيساياما. لقصة كتطرا ف عالم كتعيش فيه لبشرية ف مدون مضورة عليها تلاتة د سوار عراض ؤ عاليين، باش تحمي راسها من وحوش كبار كياكلو بنادم سميتهوم لعمالقة (ب جاپونية 巨人 كيوجين). شّخصيات رئيسية ف لقصة هوما إيرين ييݣر، ؤ صحابو أرمين أرلرت ؤ ميكاسا أكرمان. إيرين ؤ صحابو بغاو يحررو لبشرية لّي عايشة وسط سّوار من لحݣرة ديال لعمالقة. شينݣيكي تنشر ف مجلة سميتها بيساتسو شونن تابعة ل شركة كودانشا من شتنبر 2009 تال أبريل 2021، ؤ تجمعو شاپيترات ديالو ف 34 كتيّب. هوّا واحد من أكتر لمانݣات لّي نجحو ؤ تباعو ل حد سّاعة، حيت تباعو منو كتر من 100 مليون نسخة ف لعالم كامل ؤ ربح بزاف د لجوايز. ف 2013، ستوديو ويت حول هاد لمانݣا ل سيرية د أنيمي ب نفس سّمية، ؤ خرجو منو 3 د سيزونات، حتال 2019. موراها ستوديو ماپا بدا ينتج سيزون 4، لّي بدا طّرف لّول منها ف دجنبر 2020 حتال مارس 2021، ؤ بدا كيخرج طّرف تّاني ديالها ف 9 يناير 2022.


1 أبريل ؤلا نهار 1 شهر 4 هوّا نّهار نمرة 91 من تّقويم لميلادي (92 يلا كان لعام مكبّس). 1564: ويليام شيكسپير 1815: ؤطو فون بيسمارك 1878: عبد الرحمان بن زيدان 1969: نبيل عيوش 1991: دنيا بطمة 33: يسوع 1737: علي بن اسماعيل 1970: بدية/تأسيس ديال جو البطل 1976: بدية/تأسيس ديال آپل 1979: بدية/تأسيس ديال إيران


لقاهرة هي لعاصمة ديال مصر و أكبر مدينة فيها، و أكبر مدينة تا فلبلدان "شمال إفريقيا و شرق الأوسط" . على حساب لإحصائيات د 2018، تيسكنو ف لقاهرة 9.7 مليون د الناس، و هي تاني أكبر مدينة ف إفريقيا من ناحية السكان (مورا لاݣوس)، و مرتّبة 17 ف لعالم. تأسسات لقاهرة ف عام 969 على يد لفاطميين، و لكن لبلاصة فين تأسسات كان عندها تاريخ قدم من داكشي، و هي قريبة من فين كاين لأهرامات لكبار ديال مصر، اللي هي لأهرامات ديال لݣيزة. تيدوز من لقاهرة لواد ديال النيل، اللي هو أطول واد ف لعالم، و اللي مهم بزاف ف لقتيصاد و لفلاحة ديال مصر. لقاهرة مدينة فيها لمقرات ديال بزاف د لمؤسسات مهمة و مؤثرة ف لعالم بحال لجامعة د الدول لعربية و لجامعة د لأزهر. و هي من لمدون لقلال ف إفريقيا اللي عندها ميطرو، و كان بدا فيها ف 1987. زي النهاردة - مبارك و«ميتران» يفتتحان مترو الأنفاق 27 سبتمبر 1987 - المصري اليوم (2013)


هنݣاريا (بلهنݣارية: Magyarország) ولا لمجر، هي بلاد جات ف لوسط د أوروپا وماكاطلش على لبحر. تاتحدّها من الشمال صلوڤاكيا، من الشمال الشرقي أوكرانيا، من الشرق رومانيا، من لجنوب كرواتيا و صربيا و صلوڤينيا، و من لغرب لوطريش. هنݣاريا عندها تاريخ قديم و دازو عليها بزاف د لحضارات بحال السيلتيك و الرومان و لجرمان و السلاڤ. لأصل ديال لبلاد ديال دابا تيرجع للعصور لوسطانية،و بالضبط للقرن التاسع، ملي سكنو لمجريين (هوما شعب أصلهم من روسيا) ف ديك لأرض. بقات لمملكة د لمجريين تقريبا 946 و دارزو عليها بزاف د لأحدات. من 1541 ل 1699 حكمات الدولة لعتمانية على طراف من هنݣاريا. ف لقرن 18، تحالفات هنݣاريا و لوطريش، و كوّنو لإمبراطورية النمساوية لهنݣارية، اللي كانت قوة عضمى فأوروپا، و لكن تفككات مورا لحرب لعالمية اللولا. من 1947 ل 1989 كانت هنݣاريا بلاد شيوعية تابعة للمعسكر الشرقي، و لكن ملّي طاح لحكم الشيوعي، ولاّت لبلاد جمعهورية ديموقراطية و قوة اقتصادية فيها خلصة طالعة. تيسكنو ف هنݣاريا تقريبا 9.7 مليون د الناس، و لعاصمة ديالها هي بوداپيسط. اللغة الرسمية د لبلاد هي لهنݣارية، و لفلوس اللي كاتخدّم فيها هي ل فورينت.


ݣواطيمالا (ب الصبليونية: República de Guatemala) هي بلاد ف أمريكا لوسطانية. تاتحدّها لمكسيك من الشمال و لغرب، لمحيط لهادي من لجنوب لغربي، بيليز من لجنوب الشرقي، لبحر د لكاريبي و هوندوراس من الشرق، و الصالڤادور من لجنوب الشرقي. ݣواطيمالا هي لبلاد اللي فيها أكبر عدد د السكان ف أمريكا لوسطانية. قبل ما يدخلو لأوروپيين للمنطقة اللي فيها دابا ݣواطيمالا، كانو السكان تابعين للحضارة ديال لمايا. ف لقرن 16 ستعمرات صبانيا لمنطقة، و بقات حاكماها تال 1821، اللي هو لعام اللي ستاقلات فيه و كانت طرف من لجمهورية لفيديريالية د أمريكا لوسطانية، اللي تفككّات ف 1841 و خرجات منها لجمهورية د ݣواطيمالا. فاللخر د لقرن 20 (من 1960 تال 1996)، وقعات حرب أهلية ف ݣواطيمالا بقات 36 عام، و تدخلات لأمم لمتحدة باش تحبسها تا سيناو ݣاع لأطراف اتفاقية د السلام بيناتهم. تيسكنو ف ݣواطيمالا شويا كتر من 17 لمليون د الناس، و لعاصمة ديالها و أكبر مدينة فيها هي ݣواطيمالا سيتي. اللغة الرسمية ف لبلاد هي الصبليونية، و أكتر دين كيتبّعوه الناس هو لمسيحية (88% د الناس مسيحيين). لفلوس ديال ݣواطيمالا هوما ل كيتزال. لموسيقا لݣواطيمالية فيها بزاف ديال شكال وستيلات.


لحرب لعالمية جّاوجة (كنرمزو ليها ب WWII ولا WW2) من اكبر لحروب لي دازت، بدات من 1939 حتال 1945، هاد لحرب عرفات مشاركة مجموعة من دّول ف لعالم هادشي لي خلاها تخلف بزاف دلقتلى، مات فيها من 70 تال 80 مليون دبنادم الاكثرية ديالهم من يهود ف أوروپا. هاد لحرب ناضت فالعالم كامل تقريبا ما بين جوج تحالفات كبار اللي هما دول المحور (فيه المانيا النازيةو اطاليا و اليابان) و الحلفاء (فيه فرنسا و بريطانيا و الاتحاد السوفياتي و الولايات المتحدة الامريكية) ميركان دخلات فلخر ديال لحرب مين هجمات ليابان على القاعدة العسكرية ديالها لي سميتها بيرل هابر, و بدات الحرب ف1 سبتومر 1939 ملي هتلر احتل اوروبا والاتحاد سوفياتي و اجزاء من افريقيا وآسيا و سالات ف 2 سبتومبر 1945, الحرب خلات ما بين 70 مليون و 85 مليون مقتول , وهي أكفس حرب دازت فالتاريخ من ناحية الموت و الدمار. الحرب بدات نهار 1 سبتومر 1939 منين دخلو لعسكر ديال ألمانيا بقيادة هتلر لبولونيا, الشي اللي خلا فرانسا و بريطانيا اللي هوما حلفاء بولونيا باش يعلنو الحرب من مورا ساعات قليلة. من بعد إعلان لحرب على ألمانيا ناض هيطلر وحتل فرانسا وهولندا وبلجيكا والكسمبورغ وطرد عسكر دالحلفاء(بريطانيا) للبحر بالضبط ف1940.


لكونفيديرالية د كورة ف آسيا (بالنݣليزية: Asian Football Confederation، بلعربية: الاتحاد الآسيوي لكرة القدم) أولّا AFC هي وحدة من بين ستة ديال لمنضامات اللي داخلين تحت الرياسة د لفيفا ف آسيا و ؤسطراليا. هاد لكونفيديرالية داخل فيها 47 دولة واللي لأغلبية ديالهوم فآسيا. ؤسطراليا، واخا كاينة فلقارة د أوقيانوسيا، دخلو لهاد لكونفيديرالية ف 2006. تأسسات هاد لكونفيديرالية نهار 7 ماي 1954 ف لفيليپين، وهي تاني أقدم كونفيديرالية د كورة فلعالام. ليوما لمقر ديالها كاين فلعاصيمة ديال ماليزيا، وكايترأسو لبحرايني سلمان بن براهيم آل خليفة. الدول اللي أسسات هاد لكونفيديرالية هي أفغانستان، بورما، طايوان، هونݣ كونݣ، إيران، لهند، إسرائيل، أندونيسيا، الجاپون، كوريا لجنوبية، پاكيستان، لفيليپين، سنغافورة و ڤييطنام لجانوبية. لكونفيديرالية د كورة ف آسيا مقسومة لخمسة ديال لتيحادات لجيهاوية لكبار. بزاف ديال الدول قتارحو تيحاد ديال جنوب غرب آسيا واللي ماغايدخلش معا لمناطيق ديال AFC. ملاحضات عضو قديم ديال لكونفيديرالية د كورة ف أوقيانوسيا (1966–1972، 1978–2006)، مشا ل AFC. دولة أولّا أرض ديال أوقيانوسيا منضمة للجنة لأولمپية ديال أوقيانوسيا ماشي ديال آسيا عضو قديم ديال لكونفيديرالية د كورة ف أوقيانوسيا (1976–1982)، مشا ل AFC.


5 أكتوبر ؤلا 5 كتوبر ؤلا نهار 5 شهر 10 هوّا نّهار نمرة 278 من تّقويم لميلادي (279 يلا كان لعام مكبّس). 1143: بدية/تأسيس ديال لبرتغال


واد سّند ؤلا واد لهندوس هوّا واحد لواد كاين ف لپاكستان ؤهوّا اللي طويل ؤ لموهيم منبين لويدان ديال پاكستان و ݣاع شبيهتْقارة لهندية. الطول ديالو واصل ل 3190 كلم وشاد جوج بلدان د : لهند و پاكستان، وفوق من هادشي كايدوز على بلايص اللي كايسكنو فيها دياني و تقافي مامتشابهينش. حݣا ، هاد لواد كان هوّا لاصل دلمدانة لهندية لبالية(لقديمة) اللي بدات كاتزداهر جوايه 3600 عام قبل مايتزاد لمْسيح ، وبهاكا كان عندو شان كبير فداك لهيه. وباش نفونديو فلموضوع، هاد لواد كاتحداه لمدينة تّاريخية الرّايبة ديال هاراپا ومنها نيت هاد لمدانة كاتسما ب"لمدانة لهاراپاوية" وفيها واحد سّيتْ أركيولوجي موجود فقليم پينجاب اللي قلّبوه النݣالزة عام 1922 م. وخلاص ، هاد لواد كايشكل حد بين لهند و شّياطة دهاد لعالام.


بلاد لغال ولاّ ويلز (بلينݣليزية: Wales - ب لويلزية: Cymru) هي بلاد جات ف لمملكة لمتحدة. تاتحدّها لينݣليز من الشرق، لمحيط لأطلسي من لجنوب و لغرب، و لبحر لإيرلاندي من لغرب و الشمال. لأغلبية د لبلاد فيها جبال و تلاّت. أعلى جبل فيها هو جبل سنوودون. التاريخ ديال بلاد لغال مرتابط بزاف بالتاريخ د لبلدان اللي حداها، كتيرشي لينݣليز. كانت تابعة ليها شي مرات، و مستاقلة منها مرّات آخرا. دخلو وييلز و لينݣليز بجوج ل بريطانيا ف 1707، و لكن لهوية ديال وييلز ما بدات تاتبان تال اللّخر د لقرن 19 و لقرن 20، فين تدارو أحزاب سياسية قومية، و تكونات جمعيات تادّافع على اللغة لويلزية. ف 1999، تأسس لبرلمان ديال بلاد لغال، اللي تيتكلّف بلمصالح د الناس د لمنطقة، و فيه 60 مقعد. تيسكنو ف ويلز تقريبا 3.1 مليون د الناس، و لعاصمة ديالها هي كارديف. اللغات الرسمية فيها هوما لينݣليزية و لويلزية، و لفلوس اللي كاتخدّم هي لپّاوند. ف بزّاف د الرياضات، بلاد لغال عندها فرقة ديالها بوحدها، بحال لكورة و الريݣبي. ولكن ف مسابقات بحال لألعاب لأولمپية، تيشاركو الرياضيين ديال وييلز مع لفرقة ديال لمملكة لمتحدة.


ليتيحاد ديال لجاميعات لؤروپية د كورة (بالنݣليزية: Union of European Football Associations، بلفرانساوية: Union des associations européennes de football) أولّا UEFA هي وحدة من بين ستة ديال لمنضامات اللي داخلين تحت الرياسة د لفيفا فؤروپا . هاد لكونفيديرالية داخل فيها 55 دولة واللي لأغلبية ديالهوم فؤروپا (كاينين دول من آسيا. تأسسات هاد لكونفيديرالية نهار 15 يونيو 1954 فمدينة بازل ف سويسرا مع 31 بلاد، 25 منهوم كانو حاضرين فلجتيماع ديال التأسيس، من مورا ستيشارات لولانيين مابين الطاليان، فرانسا و بلجيكا. ليوما لمقر ديالها كاين فمدينة نيون ف سويسرا، وكايترأسو الصلوڤيني أليكساندر تشيفيرين. ملاحضات تابع للجنة لأولمپية لبريطانية. أقدم فرقة إيسلاندية كبيرة كاترجع ل 1912 أولّا 35 عام قبل من لمصايبة ديال لجامعة لإيسلاندية د كورة، واللي كاتعتارف بݣاع لألقاب اللي خداوهوم لفراقي قبل من 1947. عضو قديم ديال لكونفيديرالية د كورة ف آسيا (1954–1974)، نضمات للويفا حيتاش بزاف ديال لفراقي ف AFC مابغاوش يقصرو ضدهوم. إسرائيل كانت عضو ديال لويفا من 1992، داكشي علاش قدرات لفراقي ديالها تقصر فلمسابقات دلفراقي اللي كاتنضّمها لويفا بلا ماتكون عضو كامل. عضو قديم ديال لكونفيديرالية د كورة ف آسيا (1994–2002)، نضمّات لل UEFA.


إيلينا من أڤالور (بنݣليزية:Elena of Avalor) مسلسل روسوم ثريدي ميريكاني من إنتاج ديزني تيليڤيشن أنيماشين، تعرض لمسلسل من 22 يوليوز عام 2016 حتال 23 غشت عام 2020 فقناة ديزني جونيور. و داز المسلسل لأول مرة ف العالم العربي ف 29 أكتوبر عام 2016 ف قناة ديزني العربية. كيدوي المسلسل على مغامرات أول أميرة لاتينيا لديزني، الأميرة إيلينا، الي كتحكم مملكة أڤالور بعدما ماتو واليديها على يد ساحر شرير سميتو شيريكي. كدوز إيلينا فبزاف من المغامرات و الصعاب الي كتواجه شؤون الحكم و المملكة، ولكن إيلينا كتستاعن بصحابها الي غايعاونوها، الي هوما الساحر ماثيو، ولدو البحار نايومي، ختها إيزابيل، ولد عمها المستشار ستيبان بالإضافة لجدها وجداتها. خلود عمر - الأميرة إيلينا لوما صبري - إيزابيل (حوار) حلا صبري - إيزابيل (غناء) هاني محمود عبد الحي - مستشار إستيبان سهير أحمد بدراوي - الجدة لويزا هشام سيد الجندي - الجد فرانشيسكو زياد الشريف - جايب أية حمزة - نايومي نور الحجار - ماتيو ايمي كاريرو - الأميرة إيلينا جينا أورتيڭا - إيزابيل كريستيان لانز - مستشار إستيبان جوليا ڤيرا - الجدة لويزا إميليانو ديز - الجد فرانشيسكو جورڭي دياز - جايب جيليان روز ريد - نايومي جوزيف هارو - ماتيو "The first Latina Disney princess is coming to Disneyland, Disney World and TV - LA Times". web.archive.org. 2017-08-01.


أبطال لكورة ؤلا إينازوما إيليڤن (ب جّاپونية イナズマイレブン) هيا سلسلة مانݣا جاپونية كتبها و رسمها تينيا يابونو مهزوزة من سلسلة تالألعاب د تّيليجو لي صاوباتها شركة ليڤل 5. تنشرت لمانݣا من دار نّشر شوݣاكوكان. ف 2010 فازت هاد سّيرية ب جايزة كودانشا د لمانݣا ف تصنيف لمانݣا تاع دراري صغار ؤ ف 2011 ب جايزة شوݣاكوكان ف نفس تّصنيف. إندو مامورو (ب جّاپونية 円堂 守، ب لعربية عامر): لݣول ديالهم. مصدر تاع لكالم ؤ تّقشاب ف لفرقة. ݣواينجي شويا (ب جّاپونية 豪炎寺 修也، ب لعربية لهداف لؤسطوري زين): هدّاف ؤ مول لعقل ف لفرقة.


بارباريا (ب نّڭليزية Barbary) ؤلا سّاحل لبربري (ب نّڭليزية Barbary Coast) هوّا موصطلح كانو كيخدّموه لؤروپيين، سيرتو لأنڭلوفونيين، مابين لّخر د لقرن 15 ؤ لّخر د لقرن 19، باش يشيرو ل لمناطق د شمال إفريقيا لي جات على سّاحل د لبحر شّامي، لي كان تابعة ل لإمبراطورية لعتمانية ب لإضافة ل لمملكة لمغريبية. لموصطلح مشتق من كلمت barbarus لّاتينية لي منها تشتقات Berbers لي كاتعني أمازيغ. ف لقرن 16 لحكّام ديال بارباريا تبّعو سياسة ديال لجهاد لبحري لي ب نّڭليزية تسمات Barbary piracy (لقرصنة لبربرية) كا مصدر د دّخل لقتيصادي، ؤ لي فيها كانو كيشدّو لباطوات لؤروپية ؤ كياخدو سّلعة ؤ رّكاب ؤ طّاقم لي فيها، لي كيولّيو عادتن عبيد ؤ ماكيطلقوهوم غير موقابيل فدية. هاد نّشاط د لقرصنة عندو ؤصول قديمة من فترة د قبل لميلاد، ولاكين مورما طاحت لقسطنيطنية ف يد لعتمانيين، ؤ تطردو لموريسكيين من سپانيا، تزاد هاد نّشاط بشكل كبير ؤ ولّا حرفة عند لقراصنة د بارباريا، سيرتو ف مدون بحال لجزائر ؤ سلا. لموصطلح ديال بارباريا خاصنا نميزوه على موصطلحات بحال ليبيا لقديمة، شمال إفريقيا، لمغريب لكبير ؤلا لمغريب لعربي، ؤ تامازغا، لي وخا كيشيرو ل نفس لمنطقة تقريبا، كانو ؤلا باقين مستعملين ف سياقات تاريخية ؤ جيوسياسية ؤ إيديولوجية مختالفة.


الناصر صلاح الدين يوسف بن أيوب لي مشهور بين أوساط لمسلمين و المؤرخين ب "صلاح الدين الأيوبي"، هو حاكم ؤ قائد عسكري مسلم أصولو كردية، كيتعتابر هو لمؤسيس لفعلي ديال الدولة لأيوبية لي وحدات أجزاء مهمة ف لجزيرة لعربية ؤ شرق لأوسط بالضبط تحت راية لعباسيين لي قضات على الدولة لفاطمية بعد 262 سنة. ولعب صلاح دور كبير فالتاريخ لإسلامي حيت رجّع بزاف ديال لأراضي لمهمة بحال فلسطين ؤ لبنان، لي كانو تحت سيطرة صليبيين د ؤروپا، وتشهر بزاف فاش رجع لقدس ف معركة حطين لمشهورة.


صّيونص د بلعاني هيّا مجموعة د لأفكار، لموعتقدات، ؤ لمومارسات لي كاتدّاعي بلي عندها ساس علمي ؤ واقعي، ولاكينها مامتناسقاش معا لمنهاجية لعلمية. صّيونص د بلعاني كيكون فيها عادتن كلام متناقض، زايد فيه فيخرات، ؤلا ماقابلش ل تّكديب، ب لإضافة ل عتيمادها على نّحياز تّأكيدي بلاصت ماتحاول تتبت لخطأ ؤلا صّحة د شي معلومة بشكل منهاجي. ماكاتميّزش ب نّفيتاح على لمراجعة د لحرايفيا د ضّومين، ؤ ماعندهاش منهاج واضح ف لمصاوبة د لفرضيات، معا ستيمرارية ف قبول فرضيات لي ديجا تبت بلي غالطة. تّمييز مابين شنو لي صيونص ؤ شنو لي صيونص د بلعاني عندو توابيع علمية، فلسافية، ؤ سياسية. لفلكي كارل سيݣان كيعتابر بلي لإيمان ب صّيونص د بلعاني هوّا "لغلطة ديال نّيضام تّعليمي لي ماكيقرّيش لمنهاجية د تّفكير". لعالم د لبيولوجيا ريتشارد داوكنز كيعتابر بلي "سّداجة لي كيستاغلوها لمونجّيمين ؤ لأدعياء لإنجيليين ؤ لموشعودين ب شلا نواع تقدر تكون عادية ؤ صحية عند درّي صغير، ولاكينها ماشي صحية ؤ مامقبولاش عند بنادم راشد". "Pseudoscience".


تشغيل الوسائط لعافية ؤلا نّار هيّا تفاعل زربان ديال تّأكسيد ديال شي ماطيرييل، لي كيتسما فيول. هاد تّفاعل لكيماوي، لي كيتسما حتيراق، كيكون خارجوحراري، يعني كيخرّج لحرارة، شّعا، ؤ نواتج خرة. لعافية كاتكون سخونة حيت كاتّهرّس فيها رّوابط لكيماوية لمضوبلة ضّعيفة ديال تاني لوكسيجين O2 ؤ كاتبان بلاصتها روابط كيماوية قوية ديال جزيئات تاني ؤكسيد لكاربون CO2 ؤ لما H2O على شكل بوخار، ب لإضافة ل لفرق د طّاقة (418 كيلوجول ل كلا 32 ڭرام د لوكسيجين). طّاقة د رّبط ديال جزيئات لفيول براسو ماكاتلعبش دور كبير ب لموقابيل. لپارتية لي كاتبان من لعافية كتسمّا لّسان د لعافية، ؤ كاتكوّن من تاني ؤكسيد لكاربون، بوخار د لما، ؤكسيجين، ؤ أزوط. يلا كانت لعافية سخونة بما يكفي، تقدر هاد لخلطة لڭازية تّأيّن ؤ تعطي پلازما. لّون ؤ لقوة ديال لّسان د لعافية كيعتامدو على نّوع د لمادة لي كاتّحرق ؤ منّاش مكوّنة. لكتيشاف د وسايل سّيطرة على لعافية كانت من أهم لمحطات ف تّاريخ د بنادم. لعافية عندها ستيعمالات كتيرة، بحال ف تّدفية، طّياب، تحياد لعشوب ضّارة ف لفلاحة، ب لإضافة ل تخدامات طقوسية ف لأديان ؤ حتيفالية ؤ ڭنايزية (حريق لكسدة د لميّت ف بعض تّقافات).


محمد بن محمد بن عبد الله بن مبارك لمسفيوي لمراكشي لي معروف بـ إبن المؤقت (1880-1949)، تولد ف مراكش وتوفى بيها وتدفن فمقبرة باب أغمات. هو عالم ؤمؤرخ موسوعي مغربي كبير ومعروف أنه من لمؤرخين لي كتبو مزيان على لمغريب فلقرن 19-20، وعندو مساهمة ؤ مؤلفات دينية كثيرة وحتى لأدب ؤ التصوف ؤ لأوقاف ؤ التوقيت ؤ بزاف ديال لعلُومْ. وكيتعتابر من كبار لمؤرخين و العلماء ولمؤرخين ف لمغريب، ووصل لتسعين مؤلف، وكان مهتم بزاف بالعلوم.


لبوكس هوّا واحد سّپور تيدابزو فيها 2 رياضيين عندهم نفس لوزن بيديهم فالمدة تاع 1 تال 3 دقايق. فڭاع لقتالات لأولمپية و لمحتارفة لمقاتلين تيفانتيو ضّربات تاع لخصم، ؤلا تيحاولو يضربو لراسهم.[ماواضحش] النقاطي تتعطى ل ضّربات لقاسحة نّقية على جّبهة فوق لخصر و ضّربات تاع راس ؤلا الجدع حسن. و لبوكسور لي سجل أكتر عدد ت النقاطي تيربح. وزن 48 : خفيف دبّانة وزن من 49 : دبّانة وزن من 52 : الديك وزن من 56 : الريشة وزن من 60 : لخفيف وزن من 64 : خفيف لوسط وزن من - 69 لوسط وزن من 75 - لمتوسط وزن من 81 : خفيف التقيل وزن من 91 : التقيل وزن + 91 : فوق التقيل


بوݣود (ب لأمازيغية ⴱⵓⴳⵓⴷ، مات ف 31 قبل لميلاد ف ميطوني ف ليونان) هوّا ماليك أمازيغي لي حكم مملكة موريطانية معا خوه بوكوس تّاني، من 49 ق.م تال 38 ق.م، بعد ما مات بّاهوم ماصطانيصوسوس. بوݣود كان شاد طّرف لغربي د موريطانية، لي دابا كاين ف شمال لمغريب، ؤ خوه بوكوس كان شاد طّرف شّرقي لي كاين دابا ف غرب ؤ وسط دزاير. لماليك بوݣود كان حليف موهيم د يوليوس قيصر، ؤ بعد لموت د هاد لّخر، ساند ماركوس أنطونيوس ؤ كليوپاطرا سّابعة ف لحرب لأهلية لي واجهو فيها ؤكطاڤيوس، لي غادي يولي من بعد لإمبراطور أوݣوستوس قيصر. كيما لفترة لموريطانية بشكل عام، ماكانعرفوش بزاف على بوݣود ؤ لحكم ديالو. ف شي وقت مامعروفش تجوج ب مرا لي كان سميتها إينوّا، ؤ لي كانت معروفة بلي كانت زوينة بزاف. بوݣود مشا ف مغامرة ل لجنوب، يمكن جيهت لمناطق سّتيوائية د قارة إفريقيا، ؤ جاب ل مراتو قصب عملاق ؤ أسپيرج كا هدية. ف لحرب د يوليوس قيصر ضد پومپييوس، لخوت بجوج، بوكوس ؤ بوݣود، كانو ف صّف د يوليوس قيصر، ؤ عاونوه باش يغلب تّحالف د پومپييوس معا لماليك يوبا لّول د نوميديا.


تاسكيزوفرينيت ؤلا سّكيزوفرينيا ضطيراب نفسي تيتميز بواحد سلوك جتيماعي ماشي طبيعي. لمريض بيه ماباقيش تيميز لواقع و لأعراض ديالو هي لوهام و ضطيراب تاع لفكر و لهلوسة لسمعية. و ماباقيش تيݣد يشارك ف لمجتمع و يعبر على لعواطف ديالو وتا لإرادة ديالو تتمشي. لأعراض تاتبان بتدريج، تاتبدا ف مرحلة لبولوغ و تاتبقا بزاف.


التهامي بن محمد بن أحمد المزواري التلواتي لڭلاوي، هو سياسي مغربي ؤ باشا مراكش ؤ زعيم قبيلة ڭلاوة لأمازيغية فجبال د لأطلس لكبير. كان خدام مزيان مع لمخزن (سّلاطين لمغريب)، لكن بعد مدة من توغل لفرانساويين فلمغريب ولا خدام معاهم فالوقت لكانو فيه لمغاربة مجاهدين. ساهم بشكل كبير فخلع السلطان محمد الخامس بن يوسف لصالح فرانسا، لي دارت محمد بن عرفة سلطان على لمغريب موالي ل قرارات لمستعمير لفرنساوي، حيت السلطان محمد الخامس بن يوسف رفض طلبات وتعديلات فرانسا. وكان من لمرفّحين ف لمغريب ودخل رياضة لڭولف سنة 1924م. ؤ عندو بزاف ديال لقصورا فنواحي مراكش كبيرة ورثها على عائلتو المزراوي لي كانت مشهورة فالقبيلة فديك لوقت. وكان وسيط الدعارة بالمغرب فديك لوقت، وكان مهتم بالفلاحة والكتب الدينية، والعلمية وساهم فطباعة لكتوبا من فلوسو، مباشرة بعد ستيقلال لمغريب سنة 1956م، تهامي لڭلاوي سجد ل لملك محمد الخامس ؤ باس رجليه. فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها البطيوي, توفيق.


جيلالي بن لمختار السباعي لإدريسي لهاشمي، هو شاعير و فقيه و مجاهيد مغربي عربي، تولد فمدينة مراكش ف لقرن 18 من أولاد أبي السباع. قاوم لحملة الفرنسية على مصر مابين 1799-1798. صيفطو باه لشيوخ مراكش و سوس باش يقرا مزيان على علوم د اللغة لعربية ؤ لعلوم د الشريعة والشيعر. ومشا ل مصر باش يطلب العلم ومشا للحجاز حاج، وهاد الفترة تزامنت مع لحملة الفرانساوية على مصر، وهادشي لي خلاه يصاوب جيش الحجازيين ويجمع الدعم ؤ لفلوس ؤ لمتطوعين ؤ عين ولد ختو الشريف الحسين قايد على لعسكر ديال الجيلالي. جيلالي بن المختار السباعي لعب دور كبير بزاف فطرد لفرانساويين من مصر، حيت ستنزف لقوات ديالهم بزاف خصوصا القوات البحرية، قاد بزاف ديال المعارك منهم معركة القصير ؤ معركة سمهود، وكانت عندو علاقة بالسلطان لمغربي سليمان بن محمد، وكان مشهور بزاف عند لمصريين فديك الوقت لدرجة قالو انهو هو المهدي المنتظر بحكم سمية ديالو لكاملة محمد الجيلالي بن المختار السباعي ؤ النسب الشريف ديالو الموثق. وكان كيقولو ليه لمؤرخين د مصر "الجيلاني"، "المغربي"، "السباعي"، لكن الجيلاني هي سمية باش معروف. مات نهار الاحد 6 فبراير 1799م متاثر بجراحي صعاب بعد معركة طاحنة بين لقوات ديالو ؤ ديال فرانسا.


لخلافة الراشدة هي أول دولة ؤ خلافة إسلامية بعد وفاة الرسول محمد، ؤ بانت هاد الخلافة فالجزيرة العربية ؤ نتاشرت على طول المناطق لي مجاورينها؛ بحال، بلاد لفرس، الروم...، تأسست 7 يونيو سنة 632م. ؤ مكانتش بالحكم الوراثي بحال لملكي، كان كيتعين الحاكم (لخليفة) من أهل الشورى عكس، لخلافة لعباسية، لخلافة لأموية، لي كانت ذات حكم وراثي. ؤ الصحابي أبو بكر الصديق كان أول حاكم ؤ خليفة فالخلافة الراشدة ؤ الصحابي علي بن أبي طالب كان آخر حاكم فالخلافة الراشدة. وكانو الخلفاء لي حكموا الخلافة الراشدة هما ربعة ديال الخلفاء ؤ اصحاب الرسول ؤ من لعشرة لمبشرين بلجنة، وكانت الخلافة فاكبر توسع ليها فعهد الصحابي عمر بن الخطاب كيف ما هو باين بالصورة، وفهاد الخلافة بانو فيها بزاف ديال لقادة لعسكريين لكبار منهم عمرو بن العاص، خالد بن الوليد، سعد بن أبي وقاص رضي الله عنهم. ؤ تنازل الحسن بن علي على الخلافة لصالح معاوية بن أبي سفيان لغادي يأسس لخلافة لأموية وغادي يبان فعهدو الحكم الوراثي، لكاين ف لمغريب، لأردن، سعودية حاليًّا.


دراݣون بول هي واحد لفرانشايز د لكوميكس دارها أكيرا طوريياما. لمانݣا لأصلية ديالو كتبها ورسمها طوريياما وتنشرات ف شونن دجامپ من عام 1984 و حتال عام 1995 و فيها 519 شاپيطر و 42 كتيّب (طانكوبون) و كانت كاتنشرها شركة د شوويشا. دراݣون بول مهزوزة من من رواية شينوية رحلة ل لغرب تتهضر على لمغامرات تاع صون ݣوكو من طفولة ديالو حتى بدا تيتريني وتيدور لعالم باش يقلب على كورات تّينين لي تتسدعي تنين تيحقق لأمنيات يلا تجمعات. و ف رحلة ديالو تيتصاحب معا بزاف تلأصدقاء و تيدابز مع بزاف تلأشرار بزاف منهم بغاو كورات تّينين. "Dragon Ball" (بنڭليزية). تطّالع عليه ب تاريخ 2022-03-13.


أكيرا طوريياما هوّا مانݣاكا (كاتب ؤ رسّام د لمانݣا) جاپوني تولد ف 5 أبريل 1955 ف مدينة ناݣويا ف جاپون. من أحسن تالأعمال ديالو دراݣون بول.


إتزي فرقة د لموسيقا كورية جنوبية تحت شركة تاع دجي واي پي إنترتينمنت تتكون من خمسة تاع لعضوات: ييجي، ليا، ريوجين، تشايريونڭ، يونا. ترسّمات لفرقة ف 12 فبراير 2019 معا أول سينڭل لاحوه إيتز ديفيرينت IT'z Different.


رّاپ تيتعرف ب سميت رايمين ولا سپيتين هو نوع من لغنا ؤ واحد من فروع تقافة لهيپ هوپ. رّاپ هو تهظر وتعاود الاغنية ب قافية محددة، وتلعب ب لهضرة باش تمشي مع لقافية بلا ما تلتازم ب لحن واحد. نتاشر ف لميريكان ف سبعينات ف درب برونكس، ولاية نيويورك على يد أفرو ميريكانيين، ونتاشر عالميا ف لبدية د تسعينات.


حمد بن محمد بن براهيم بوشلاكن، لمعروف بالسميات د لحاج ولاّ حمد أڭوليز ولاّ شيخ لعرب (تولد ف 1927 ف دوار أڭوليز ف لإقليم د طاطا - مات ف 7 غشت 1964 ف الدار لبيضا) كان مقاوم د لإستعمار لفرانساوي ف لمغريب، من الناس د جيش التحرير، و معارض د لملك لحسن التاني من مورا لإستقلال. كان شيخ لعرب معروف بالتخدام ديالو للسلاح باش يقتل الناس اللي كان كيتقال عليهم باللي هوما خونة (بحال لبوليسي اللي قتل علال بن عبد الله). نهار 14 مارس 1964 تحكم شيخ لعرب بلإعدام هو و لمهدي بن بركة و مومن الديوري، و كان خارج من لمغريب. دخل للبلاد ف أبريل، و كانو تابعينو لبوليس، و تيتيريو على بعضياتهم، تال نهار 7 غشت 1964، اللي تقتل فيه ف مضاربة ب لقرطاس مع لبوليس. أسطورة شيخ العرب - خريبكة أون لاين (2011)


عبد الله بن ساسي السباعي هو مقاوم وفقيه مغريبي عربي، تشهر فاش جاهد ضد التوغل د لبرطقيز ف سوس (اغرب)، وعلاقتو بالسعديين.[ماواضحش]


3 أبريل ؤلا نهار 3 شهر 4 هوّا نّهار نمرة 93 من تّقويم لميلادي (94 يلا كان لعام مكبّس). 1965: رشيد لوالي 2019: نشر ديال ووندر پارك


لميريكان ولا الماريكان (ب لينݣليزية: United States of America) هي جمهورية دستورية فيديرالية، جامعة خمسين ولاية، ولعاصمة لفيديرالية ديالها هي واشينطون. لأغلبية د لأراضي د لميريكان جاو فأمريكا الشمالية. تايحدها لمحيط لهادي من لغرب، لمحيط لأطلسي من الشرق، كانادا من الشمال، و لميكسيك من لجانوب. على حساب الإحصائيات د 2019، تيسكنو فلميريكان تقريبا 328 مليون واحد. لميركان فيها نظام رئاسي، تيصوًتو فيه على الرئيس كل ربع سنين. الرئيس د لميريكان اللي كاين دابا سميتو جو بايدن. تقديرات د السكان د ميريكان ف 2019


إيلون ماسك (تزاد ف 28 يونيو 1971) هو بزناس و مستتمر ف تكنولوجيا، و مهندس. عندو لجنسية ديال جنوب إفريقيا و كانادا و لميريكان، وهو لمؤسس و رئيس تنفيدي و شاف ديال لمهندسين و لمصميين ديال شركة سپيس إيكس؛ مشارك ف تأسيس شركة تيسلا و مدير تنفيدي و مهندس منتج ديالها؛ شارك ف تأسيس شركة نيورالينك؛ المؤسس ديال شركة ذا بورينݣ كامپاني؛ مشارك ف تأسيس ؤپن إيي آي وواحد من روآسا د مجلس لإدارة ديالها؛ مشارك فتأسيس شركة پايپال. ف ديسمبر 2016 كان تكلاسا هو 21 فاللائحة د فوربس ديال أقوى الناس فالعالم. إيلون ماسك، ب تروة كاتقدّر ب 336 مليار دولار، هوّا دابا ماشي غير أكتر شخص مرفّح ف لعالام، مي ف لغالب أغنى شخص ف تّاريخ د بنادم. مجموعة د لحرايفية ديال تّبزنيس كيعتاقدو بلي ماسك غادي يولي ف سّنوات جّاية أول تريلياري ف تّاريخ. إيلون ماسك تزاد و تربا ف پريطوريا ف جنوب أفريقيا، ومشا ل كانادا ملي كانت عندو 17 عام باش يقرا ف جامعة كوينز، و من بعد عامين تحول لجامعة پينسلفينيا، و تما خدا لإجازة ديالو ف لاقتصاد من مدرسة وارتون و إجازة خرة ف لفيزيك من مدرسة لفنون و لعلوم، و بدا كيوجد دوكتورا ديالو ف لفيزيك تطبيقية و علم لمواد ف لجامعة د ستانفورد ف 1995 ولكن خرج من لقراية من بعد يومين باش يلتاحق ب لمسار ديالو ف لأعمال لحرة.


بني سيدل لوطا جماعة ترابية قروية كاينة ف إقليم/عمالة نّاظور، جهة الشرق، ساكنين فيها 6283 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 45,9% نسبة سّكان لّي قاريين فوق تّانوي (تانوي و جامعة): 3,8% نسبة نّاس نّشيطين (لّي يقدرو يخدمو): 41,6% نسبة لبطالة (نّاس لّي ما خدامينش و تايقلبو على خدمة): 16,1% نسبة نّاس اللي خدامين ف دّولة (ولا لعاطلين اللي سبق ليهوم خدمو): 2,9% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):52,7% RGPH 2014 - Site HCP


إيعزّانن جماعة ترابية قروية كاينة ف إقليم/عمالة نّاظور، جهة الشرق، ساكنين فيها 11095 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 40,7% نسبة سّكان لّي قاريين فوق تّانوي (تانوي و جامعة): 4,6% نسبة نّاس نّشيطين (لّي يقدرو يخدمو): 38,4% نسبة لبطالة (نّاس لّي ما خدامينش و تايقلبو على خدمة): 13,8% نسبة نّاس اللي خدامين ف دّولة (ولا لعاطلين اللي سبق ليهوم خدمو): 3,2% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):57,8% RGPH 2014 - Site HCP


لمصامدا ولا إمصمودن واحد لقبيلة أمازيغية كبيرة فرع من لبرانصا و كاينة معا زناتيين و صناهجا وهوارة، لمصامدا بلعكس ديال دوك جوج لقبايل لخرين ماتشتتوش بزاف فشمال إفريقيا و تكونصونطراو بواحد لمانيرة خاصة فلمغريب لأقصى (لمغريب ديال دابا) سيرتو فلغرب ديالو، تما كايضومينيو السواحل دلمحيط التيلاسي (بحال سهول ديال تامسنا اللي غادة من من سلا و أزمور حتال آسفي) و جبال دلأطلس لكبير (جبل درن)، بلاد سوس ؤحتا واحد الطرف من الريف لغربي لمعروف بجبالة ؤلا جبال غمارة. التواسع ديال لموحدين خلات بزاف منهوم و شوف ݣاع فاميلات كاملة باش يتانسطالاو بعيد على لبلاد لاصيلي ديالهوم و بلخصوص سكنو إيفريقية (تونس ديال دابا) وكانو بعضين منهوم حتا فلأندلوس. هوما دارو تلاتة ديال لملايك: لبورغواطيين و لموحدين ؤ لحفصيين. لكلمة ديال مصمودة جات من لامازيغية "ⵉⵎⵚⵎⵓⴷⵏ" (إمصمودن ؤلا إمزمودن) ومقادة من جوج دلكلمات: أمص غاتولي أمز، واللي كاتعني " شاد شي حاجة" (حݣا منها نيت مناش جات لكلمة ديال "ماسينيسا" واحد لماليك ديال نوميديا) و أمود زعما "الزرع/لحصاد". أمز أمود "AmezAmud" باش تولي أمزمود و فاش تعرب غاتولي أمصمود لكلمة كاتجي فالداريجة بلمعنى ديال "مالين الزرع".


محمد، سميتو لكاملة هي أبو القاسم محمد بن عبد الله بن عبد المطلب، هو زعيم ديني سياسي وعسكري جا من قبيلة قريش.وكايعتابروه لمسلمين هو نّبي لخر ولوحيد ديال لإسلام و مجدد لإسلام لأصلي عقيدة التوحيد لي نزلها الله على لأنبياء بحال ادم، إبراهيم، عيسى، بزاف، وكيتعتابروه لمسلمين لخر و اعظم لأنبياء على حساب ما جا فتٌّراث لسلامي، محمد تزاد فمكة مابين 570م و مات فلمدينة ف632م. عادة تينطقو لمسلمين لعبارة د "صلى الله عليه وسلم" مورا ماتيقولو سميًتو. وقال عليه الكاتب ليهود مايكل هارت: «الإنسان الوحيد في التاريخ الذي نجح نجاحًا مطلقًا على المستوى الديني والدنيوي» كان الاب ديالو ميت قبل مايتزاد، وماتت مو وهو صغير بزاف. ربَاهْ جدو عبد المطلب، و من بعد عمو أبي طالب. ماعمرو مامشا للمدرسة وماكانش تيعرف يقرا ويكتب. بدا يخدم صغير بزاف. فاللول خدم سرًاح ومن بعد داز للبيع و الشرا. كان معقول فخدمتو، وملًي دار 25 عام تزوج مع واحد السيدة كانت مخدمتها خديجة. محمد مات فعام 632 وكان فعمرو 61 عام, وخلًا لعرب مجموعين وموحًدين وكمًلو موراه النشر ديال لإسلام اللي وصل تال الأندلس فلغرب والشينوا فالشرق. تولد محمد فمكة شهر ربيع لول من عام لفيل.


جورجيا (ب لجورجية: საქართველო) هي بلاد جات ما بين الشرق د أوروپا و لغرب د آسيا، بالضبط ف لمنطقة د لقوقاز. تيحدّها من لغرب لبحر لكحل، من الشمال روسيا، من لجنوب تركيا و أرمينيا، و من الشرق أزيربيدجان. جورجيا من الدول اللوالا ف لعالم اللي دخلو ف لمسيحية، و كان داكشي ف لقرن الرابع لميلادي. فاللول د لقرن 19 دخلات جورجيا مع لإمبراطورية و بقات تابعا ليها تا طاحت ف 1917. من مورا 4 سنين د ليستيقلال، دخلات لجيوش ديال لبولشوڤيك للبلاد و دخّلوها مع ليتيحاد السوڤياتي ف 1922. ملّي طاح ليتيحاد ف 1991 ستاقلات لجمهورية د جورجيا و دخلات فأزمة قتيصادية و مشاكل فالتسعينات. ف 2003 وقعات تورة ف لبلاد تسمّات التورة د لورد كانت كاطّالب بإصلاحات ديموقراطية. النتيجة د هاد التورة كانت هي باللي لعلاقة د لبلاد مع روسيا خيابت و وقعات بيناتهم حرب ف 2008. تيسكنو ف جورجيا تقريبا 3.7 مليون د الناس و لعاصمة ديالها هي تبيليسي. اللغات الرسمية ف لبلاد هوما لجورجية و لأبخازية، و لفلوس اللي كاتخدّم فيها هي اللاري. النضام د لحكيم فيها هو جمهورية برلمانية. جورجيا داخلة مع بزاف د لمنضمات دولية بحال لأمم لمتحدة و لمجلس لأوروپي و منضمة التجارة لعالمية، و عاد باغا تدخل لمنضمات آخرا بحال لإتحاد لأوروپي و الناطو.


لجمهورية د إسلاندا (بلإيسلاندية: Ísland) هي واحد لبلاد وجزيرة جات ف الشمال د لمحيط لأطلسي. تيسكنو فيها كتر من 300 ألف واحد ولمساحة ديالها 102.775 كم². لعاصمة د إسلاندا هي رايكياڤيك وهي أكبر مدينة فلبلاد. إسلاندا بلاد فيها بزاف د لبراكين والتكوينات الجيولوجية اللي خارجة منها بحال لفوًارات السخان (ݣييسر). أول ناس سكنو ف إيسلاندا وبقاو فيها كانو هوما النورڤيجيين اللي جاوليها فعام 874، وكانت خاوية قبل، واخا كانو ناس آخرين كيمشيو ليها ولكن ماسكنوش فيها للدوام. من 1262 تال 1918 كان إسلاندا تابعة للملكة د النورڤيج والدانمارك، من موراها ستاقلات وولاًت جمهورية ف 1944. إسلاندا تاتعتابر من أقدم وأعرق الديموقراطيات فلعالم، ولبرلمان ديالها هو أقدم برلمان فلعالم. هي من لبلدان اللي كاترتب ديما مع اللًولا فلعالم فبزاف د لمؤشرات بحال مؤشر السلام العالمي ومؤشر حرية الصحافة ومؤشر التنمية البشرية وبزاف د لمؤشرات خرا د الديموقراطية والتعليم والجودة د لعيشة.


لميكروسكوپ ليليكطروني (ب نݣليزية Electron microscope) هوّا ميكروسكوپ لّي كيستعمل شعا ديال ليليكطرونات باش يضوي شي كسدة، بشكل حسن من لميكروسكوپ د ضّو، حيت طّول لْموجي ديال شعا د ليليكطرونات كيكون 100000 مرة صغر من طّول لموجي ديال ضّو لعادي.


مصمودة جماعة ترابية قروية كاينة ف إقليم وزان، جهة طنجة تطوان الحسيمة، ساكنين فيها 16106 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 48,8% نسبة سّكان لّي قاريين فوق تّانوي (تانوي و جامعة): 6,6% نسبة نّاس نّشيطين (لّي يقدرو يخدمو): 47,8% نسبة لبطالة (نّاس لّي ما خدامينش و تايقلبو على خدمة): 12,8% نسبة نّاس اللي خدامين ف دّولة (ولا لعاطلين اللي سبق ليهوم خدمو): 3% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):31,7% RGPH 2014 - Site HCP


عبدالله بن سليمان هو زعيم أمازيغي مصمودي أصلو من لقبيلة د مسقعلة ف تينمل، ف لأطلس لكبير لمغريبي. كان عضو ف لمجليس د لعشرة، لي هو لمجليس لكبير ف لحركة لموحدية، بحال خوه يوسف بن سليمان. عبدلواحد لمراكشي (1893). Histoire des Almohades (بلفرانساوية). ص. 290. El Briga, C. (1984-11-01). "Abū Ḥafṣ 'Umar Inti: (Voir Almohades)". Encyclopédie berbère (1): 88. doi:10.4000/encyclopedieberbere.794. ISSN 1015-7344.


تينمل (ب لأمازيغية ⵜⵉⵏⵎⴻⵍ ؤلا ⵜⵉⵏ ⵎⴰⵍ) قرية جبلية صغيرة ف لأطلس لكبير بعيدة ب 100 كيلوميطر علا مراكش، ف لمغريب. تينمل كانت هيّا لعاصيمة لّولة ديال لموحدين لّي كانو بداو منها لحملات لعسكرية ديالهم ضد لمورابطين. جّامع ديال تينمل دخل ل لّيستة تّجريبية د ليونيسكو ديال تّرات لعالامي ف 1 يوليوز 1995. سّمية د تينمل مركبة من تن ؤ أملل، ؤ كاتعني مولات لهبطة. "لفن لإسلامي، جامع د تينمل" (بنڭليزية). "لّيستة تّجريبية، جامع تينمل" (بنڭليزية). أحمد التوفيق (2019). في تاريخ المغرب (بلعربية).


الإبادة الجماعية ديال الأرمن، (بالأرمينية: Հայոց ցեղասպանություն؛ هايوتس تسيݣهاسپانوتيون، بالتركية: Ermeni Soykırımı/Ermeni Kırımı، بالفرونسي: Génocide arménien ) كتسمى عاوتاني الهولوكوست الأرمني هي الإبادة الواسعة الممنهجة والترحيل القصري ديال 1،5 المليون واحد من الإتنية الأرمينية فالإمبراطورية العتمانية (الأغلبية ديالهم كانو مواطنين) بواسطة الحكومة العتمانية من تقريبا 1914 حتال 1923. من المتفق عليه بللي تاريخ بداية هاد الأحدات كان نهار 24 أبريل 1915، النهار فاش جمعات فيه السلطات العتمانية، وݣفات، ؤرحّلات من 235 حتال 270 متقف ؤقائد مجتمع أرمني من القسطنطينية (دابا إسطنبول) لمنطقة أنݣورا (أنقرة)، ؤالأغلبية ديالهم قتلوهم فنهاية المطاف. الإبادة الجماعية ديال الأرمن تنفدات فالوقيتة ديال الحرب العالمية اللولة ؤمن بعدها، ؤتنجزات على جوجت المراحل؛ القتيل الجماعي ديال الدكور اللي عندهم قدرة بدنية من خلال المجازر ؤتعريضهم للخدمة القسرية فاش كانو فالعسكر، ؤتبعاتها الترحيل ديال العيالات، الدراري الصغار، الناس الكبار، ؤالعجزة فمسيرات الموت اللي كتوصل للصحرا السورية. كانو واݣفين عليهم العسكر فهاد المسيرات، ؤكانو مانعينهم من الماكلة والما ؤكانو كيتعرضو للشفرة، الاغتصاب، ؤالمجازر بشكل دوري. الأغلبية ديال مجتمعات الأرمنيين فبرّا كانو السباب المباشر ديال هاد الإبادة الجماعية.


لكوايري لبديل أولّا الشونجمو (بالنݣليزية: Substitute) هو كوايري اللي كايعوّض واحد آخور فالتيران فماطش ديال لكورة. كاينين بزاف ديال السباب علاياش لمدرّيب يقدر يدير الشونجمو. لكوايري لبديل خدمتو هي يعاون فالجهد دلفرقة ويبدل الطريقة ديالها فاللعب فلماطش. لقانون 3 من لقواعد د اللعبة كايتعامل معا الشونجمو. التبديل د الطاكتيك هو تبديل اللي كايدخّل فيه لمدريب كوايري بديل وكايخرج كوايري من التيران حيتاش: بانت ليه لفرقة عيانة وخاص يخدّمها واحد الشوية؛ بغا يبدّل الطاكتيك من لهوجوم للديفاع أولّا لعكس؛ لكوايري لبديل كايعرف لشي تويشيات/عندو شي خطة ماكايناش عند خوه اللي فالتيران؛ إلا كانت لفرقة ديالتو رابحة، كايدير شونجمو باش يضيّع لوقت. التبديل د الزيّار هو تبديل اللي كايدخّل فيه لمدريب بزّز منو كوايري بديل وكايخرج كوايري من التيران حيتاش: شي كوايري كلّا دقة (طيحة، دفيع، ضريب) وخاصو يتبدّل؛ شي كوايري مابقاش قادر (فحالة خاصة سخف) يكمّل لماطش. كاتّعطى للحكم ليستة فيها سمية ديال لكوايرية لبديلين قبل مايبدا لماطش، وأي كوايري ماكاينش فلاليست ماعندوش يدخل (أي واحد دخل كاتعاقب عليه لفرقة بضربة غلط نيشان كاتّعطى للفرقة لوخرة).


بني سيدل جّبل جماعة ترابية قروية كاينة ف إقليم/عمالة نّاظور، جهة الشرق، ساكنين فيها 8930 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 39,4% نسبة سّكان لّي قاريين فوق تّانوي (تانوي و جامعة): 5,9% نسبة نّاس نّشيطين (لّي يقدرو يخدمو): 43,9% نسبة لبطالة (نّاس لّي ما خدامينش و تايقلبو على خدمة): 31,3% نسبة نّاس اللي خدامين ف دّولة (ولا لعاطلين اللي سبق ليهوم خدمو): 4,2% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):37,2% RGPH 2014 - Site HCP


بوعرݣ جماعة ترابية قروية كاينة ف إقليم/عمالة نّاظور، جهة الشرق، ساكنين فيها 37737 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 35,8% نسبة سّكان لّي قاريين فوق تّانوي (تانوي و جامعة): 7,6% نسبة نّاس نّشيطين (لّي يقدرو يخدمو): 44,6% نسبة لبطالة (نّاس لّي ما خدامينش و تايقلبو على خدمة): 12,2% نسبة نّاس اللي خدامين ف دّولة (ولا لعاطلين اللي سبق ليهوم خدمو): 3,4% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):50,6% RGPH 2014 - Site HCP


16 فبراير ؤلا 16 يبراير ؤلا نهار 16 شهر 2 هوّا نّهار نمرة 47 من تّقويم لميلادي (47 يلا كان لعام مكبّس). 1898: طوماس براكن


باراك حسين أوباما (بلينݣليزية: Barack Hussein Obama, Jr) (تولد ف 4 غشت 1961) هو محامي و كاتب وسياسي ميريكاني. كان هو الرئيس الرابع وربعين ديال لميريكان، و حكم فيها من 2009 حتال 2017. أوباما هو أول رئيس ديال ميريكان أصلو من إفريقيا. قبل ما يكون رئيس، كان سيناطور ف لولاية ديال إيلينوي من 1997 ل 2004، و متل لولاية ديالو ف لكونݣريس من 2005 ل 2008. تولد باراك أوباما نهار 4 غشت 1961 ف هونولولو، لعاصمة ديال لولاية د هاواي. بّاه كان كيني و مّو ميريكانية، و تلاقاو ف ملّي كانوا تيقراو الروسية بجوج ف لجامعة. ف 1964 تفارقو مع بعضياتهم، و رجع بات باراك لكينيا، و خلا ولدو يكبر مع مّو ف ميريكان. ف 1965، عاود تجوجات مّو مع واحد الراجل من أندونيسيا، سميتو لولو سويطيرو، و تطلقو ف 1980. اسم والد أوباما يتصدر قائمة الطلبة الكينيين - العربية (2012)


إرنسطو ݣيڤارا دي لا سيرنا (بالصبليونية: Ernesto 'Che' Ernestico Guevara de la Serna) (14 يونيو 1928 - 9 أكتوبر 1967) و اللي معروف بتشي ݣيڤارا, كان مناضل ثوري وطبيب وكاتب وسياسي أرجونتيني كان معروف فلعالم حيث كان تيشجع على الثورة. ݣيڤارا كان من لقادة ديال الثورة ف كوبا على الديكتاتور فولخينسيو باتيسطا, وملًي نجحات الثورة اللي قادها فيديل كاسطرو, عطاو لݣيڤارا لجنسية د كوبا وولاً وزير تما. تشي ݣيڤارا كان تيشجع الثورات فلعالم كلًُو ودار محاولات خرا بحال ف لكونݣو[ماواضحش] (ولكن ماصدقاتش) و ف بوليڤيا, اللي شدُّوه فيها وعدموه ف 1967, وهو كانت عندو غي 39 عام. خلاق إرنيسطو ݣيڤارا فلمدينة د روزاريو ف لأرجونتين نهار 14 يونيو 1928, وكان هو لكبير من بين 5 د الدراري (3 د لولاد و جوج بنات). لعائلة ديالو كانت من الطبقة لمتوسطة وماكان خاصًو تا شي خير. ف 1948, دخل للكلية د الطب ف بوينوس آيريس, وكان تيقرا مزيان و تيدير الرياضة بحال الريݣبي. فلعام اللخر ديال قرايتو (1953) سافر هو و صاحبو ألبيرطو ݣرانادو بموطور ف أمريكا اللاتينية كاملة, و تما كتاشفو الظلم لإمبريالي ولفقر وبزاف د لمشاكيل اللي خلاتهم مصدومين.


ألفريد نوبل (ب السويدية : Alfred Nobel) (تولد ف 21 أكتوبر 1833 ف سطوكهولم - مات ف 10 دجنبر 1896 ف سان ريمو ف الطاليان) كان مهندس و مخترع و كيميائي سويدي. نوبل معروف ف لعالم حيت هو اللي ختارع الديناميت ف 1867. ملّي شاف باللي لاختراع ديالو تخدّم ف حوايج خايبة، و باللي ولاّ تيربح لفلوس من الصناعة د السلاح، ندم، و وصّا باش لفلوس اللي عندو تتفرّق على جائزة بسميتو، اللي تا هي ولاّت معروفة، و هي جايزة نوبل. نوبل عندو 355 براءة ديال لإختراع، و كانو عندو بزاف د الشركات عندها علاقة ب الشيمي و الصناعات اللي تادّور عليها. باقين شي شركات أسسهوم نوبل خدامين تال دابا، بحال ديناميت نوبل، و أكزونوبل. كاين حتا عنصر كيماوي أساسي تسمّا بسميت نوبل، و هو النوبيليوم. نوبل يعض أصابع الندم! - الشرق الأوسط (2016) ألفريد نوبل - أغنى متشردي أوروبا - السيت د السويد بلعربية


لارجونتين، رسميا لجمهورية د الأرجنتين هي دولة عندها سيادة جات فلجزء الجنوبي دل قارة د أمريكا لجنوبية. كتشارك لمخروط لجنوبي مع شيلي اللي جات فلغرب ديالها، وعندها حدود حتى مع بوليڤيا وپاراݣواي فالشمال، لبريزيل فالشمال الشرقي، أوروݣواي ولمحيط لأطلسي لجنوبي فالشرق، وممر دريك فالجنوب. بمساحة 2,780,400 كم² كتعتابر الأرجنتين ثامن أكبر دولة فلعالم، رابع أكبر دولة فالأمريكيتين، ثاني أكبر دولة فأمريكا لجنوبية مورا لبريزيل، وأكبر دولة تاتهضر الصبليونية فالعالم. لأرجنتين مقسومة لـ 23 إقليم ومدينة فيها حكم ذاتي وحدة، هي بوينوس آيرس، اللي هي العاصمة الفدرالية ديال الدولة كيفما تقرر ف لكونݣرس. العاصمة وكل إقليم عندهم الدستور ديالهم بوحدهم ولكنهم كاملين مجموعين بنظام فدرالي. لأرجنتين كتطالب بطرف من أنتاركتيكا، جزر فوكلاند، وجورجيا الجنوبية وجزر ساندويتش باش يكونو تحت السيادة ديالها.


بن تونرت ؤلا بن تونيرت، سميتو كاملة هي أبو عبد الله محمد بن جعفر لقيسي، تزاد عام 1085 ف قلعة بني حماد. قرا ف بجاية من بعد ف قرطبة. ولا من بعد معلم وقاضي فمدينة فاس. مات فنفس لمدينة عام 1172. ف لوقيتا ديال لموحيدين، كانو الصلاطين دارو محاولة ديال معيرة لأمازيغية بهدف توحيد شمال إفريقيا من الناحية اللغوية، بواحد لاباز ديال تشلحيت (أمازيغية مضمودة). كتب ديك ساعة بن تونرت واحد ديكسيونير عربي-أمازيغي معروف بسميت كتاب لأسماء (لكتاب ديال سميات)، لغالبية الصاحقة ديال المصطلحات لي فيه جايين من تشلحيت (أمازيغية جنوب لمغريب). Numérisation d'un manuscrit du XIIe siècle : le Lexique arabo-berbère d’Ibn Tunart - INALCO Van Den Boogert N., « Medieval Berber Orthography », dans Chaker S., Zaborski A., Études berbères


لحسن تاني ؤلا لحسن بن محمد (ب لأمازيغية: ⵍⵃⴰⵙⴰⵏ ⵡⵉⵙ 2) لماليك ديال لمغريب، حكم بين عام 1961 ؤ 1999. عاون باه لماليك محمد لخاميس ف تحرير لمغريب من لإحتلال لفرانسوي ؤ صبنيولي، تعرف ب دكاء ؤ شطارة ديالو ف ضومين د سياسة، كيتلقب ب أب لمغريب لحديث ؤ باني دولة لحديثة ؤ السدود، قدر يصوݣ ب لمغريب ب قوة ل واحد لإستقرار مقدروش عليه دول لاخرين حتال دبا، قدر يݣيد ب بلادو ل معسكر رأسمالي ف لوقت لي كان معظم دوال لي حداه تابعة للمعسكر ليشتيراكي، لحسن تاني من بين ابرز ملوك لمغريب حيث قدر يوحد لبلاد ؤ يحرر صحرا من لإستعمار صبليوني ب لمسيرة لخضرا د 1975. تولد لحسن تاني ف القصر ديال السلطان ف الرباط مابين الظهر و العصر نهار التلات 9 يوليوز/ جويي 1929 . دخل ل السياسة فاش مات باه محمد الخامس ولي كان ملك المغرب نهار 26 فبراير / فيفرييه 1961 وتما فين ولا لحسن تاني ماليك . قرا القانون ف الرباط و خدا الديبلوم ف بوردو ففرانسا .


ثاندركاتس ررر (بلونجلي : ThunderCats Roar) هو روسوم ميريكاني انتجاتو وارنر بروس لقناة كرتون نتورك و لي داز فتلفازا نهار 22 فبراير 2020. لقصا ديال لمسلسل بحال لقصا ديال لمسلسل الأصلي ثاندركاتس؛ ملي كيهر ثاندركاتس من عالمهم "ثانديرا" و كيتفرغع عالمهم و كيطيحو كوكب لأرض، و كيواجهو بزاف د لأشرار بلقيادا ديال أفرلود شرير "موم-را". كيتميز ثاندركاتس ررر بنبرة كوميديا أكثر من سلسلة للولا. ليون-أ


31 مارس ؤلا نهار 31 شهر 3 هوّا نّهار نمرة 90 من تّقويم لميلادي (91 يلا كان لعام مكبّس). 1596: روني ديكارط 1727: إسحاق نيوتن 1841: بدية/تأسيس ديال نيوپلايماوت 1997: بدية/تأسيس ديال تيليطوبيز


دوري أبطال ؤروپا ؤلا تشومبيونس ليݣ هيّا واحد لبطولة د كورة ف ؤروپا كاتنضم كل عام، و تأسسات عام 1955.


لجائزة د لݣولدن ݣلوب ولا لكرة د الذهب (بلونكلي:Golden Globe Award) هي واحد لجائزة ميركانية كتعطى كل عام لناس لي خدامين فالمجال دسينيما ؤالتيليفيزيون. ولي كان بداتها الرابطة دهوليوود دالصحافة الأجنبية (بلونكلي:Hollywood Foreign Press Association) ف1944.هاد الرابطة أولا لجمعية كتكون من صحافيين أغلبهوم جايين على برا دميريكان خدامين ف هوليوود ف لولاية د كاليفورنيا. هاد لجائزة كانت كتعطي غير لحوايج لي عندهم علاقة مع السينيما.ؤما بدات كتعطى للخدمات دالتيليفيزيون حتا ل 1956.


التركية (بالتركية: Türkçe)، ولمعروفة تا بالتركية د إسطنبول، هي أكثر لغة د الترك كاتهضر فلعالم، خاصة ف تركيا. تيهضرو التركية تقريبا 90 مليون واحد فلعالم، منهم 75 مليون اللي هي اللغة لأم ديالهم. التركية لغة رسمية ف تركيا و قبرص، و تاتًهضر ف بزاف د لبلدان خرا ف لعالم بحال ألمانيا و ليونان و بلغاريا و رومانيا و مقدونيا الشمالية و لعراق. لأصول د اللغة التركية تاترجع لهادي 1300 عام ف وسط آسيا، فين تلقاو شي مخطوطات و نقوشا مكتوبين بيها. ف وقت الدولة لعتمانية كانت اللغة لعتمانية (اللي هي أصل التركية) لغة مهمة و تاتخدًم لغة رسمية. ف 1928، بدل الرئيس د تركيا مصطفى كمال أتاتورك بزاف د لحوايج فاللغة لعتمانية، بحال لحرف اللي بدلو من لحرف لعربي للحرف اللاتيني، و زوًل بزاف د لكلمات لعربية و عوَصها بكلمات تركية أصيلة، و هو اللي عطا التركية لحديتة اللي كاتخدًم دابا. الروسية لينݣليزية شحال من واحد تيهضر التركية و فين كاينين؟ - بابل (2018) - ب لينݣليزية


27 مارس ؤلا نهار 27 شهر 3 هوّا نّهار نمرة 86 من تّقويم لميلادي (87 يلا كان لعام مكبّس). 1921: موحا أوحمو الزياني


نمرة درية ؤلا نمرة لپروطونية ؤلا لعدد دري هو عدد لْپروطونات ف نّواة درية ديال شي عنصر كيماوي. كيترمز ليه ب لحرف Z لّي جا من لْكلمة لْألمانية Zahl (عدد).


خلية د لوقود ؤلا خلية د لْفيول هيّا خلية إليكتروكيماوية لّي كتحول طّاقة لْكيماوية ديال فيول بحال لهيدروجين معا عامل مؤكسد (عادة لأوكسيجين) ل تريسينتي عن طريق تفاعل ديال ريدوكس.


معمر لقدافي ؤلا معمر لݣدافي (تولد ف 7 يونيو 1942 ف لمنطقة د سرت، مات ف 20 أكتوبر 2011)، لمعروف تا بسميت لكولونيل لقدافي، كان توري و عسكري و سياسي ليبي حكم ليبيا 42 عام (من 1969 ل 2011). ف اللول كان لقدافي هو الرئيس د لمجلس د لقيادة د ليبيا (من 1969 ل 1977)، و موراها ولاّ "لأخ لقايد" ديال لجمهورية لعربية الليبية لإشتراكية لعضمى (من 1977 ل 2011). لقدافي ولاّ أول رئيس د ليبيا من مورا ما دار نقيلاب عسكري على لملك دريس السنوسي (اللي كان آخر ملك د ليبيا) ف 1969. ف 1975، كتب كتاب سمّاه "لكتاب لخضر" و جمع فيه بزاف د لأفكار اللي كانو تيجيوه مهمين. ف 2008، دار لقدافي جتيماع مع شي حكّام ف إفريقيا (ماشي كاملين)، و عطاوه السمية ديال "ملك لملوك د إفريقيا". من مورا ما بدات مضاهرات د الربيع د الشعوب ف 2011 ف ليبيا، خرج لقدافي من طرابلس و تخبّا ف سرت، و لكن لقاوه واحد لميليشيات اللي قتلوه نهار 20 أكتوبر 2011.


لمصطلح ديال مملكة ف لبيولوجيا هوّا تقسيم قديم لّي باقي مستعمل، مبني علا تّشابه لخرجاني ؤ خاصيات بنيوية د لكائنات لحية، مي ماعندوش ب ضّرورة دلالة تطورية.


سّياسي لّامْنتامي هوّا شخص كيمارس سّياسة ؤ يقدر كيكون ف مناصب سياسية د لحوكم، بلا مايكون منخارط بشكل رسمي ف شي حيزب سياسي. يقدرو يكونو بزاف د لأسباب علاش سياسي مايبغيش ينضم ل حيزب، منها بلي لأراء سّياسية ديالو ماغادياش معا حتا شي حيزب موجود علا سّاحة. ساباب أخور يقدر يكون بلي لحيزب لي كان فيه شّخص لمعني ختار شي مورشح أخور ف نّتيخابات، ؤ شّخص لمعني قرر يترشح بشكل مستاقل وخا عندو نفس لأفكار ديال لحيزب. ساباب تالت يقدر يكون بلي شّخص لمعني مابغاش يكون خاضع ل سلطة د شي حيزب. "Independent Politician" (بنڭليزية).


مصطفى كمال أتاتورك (بالتركية: Gazi Mustafa Kemal Atatürk) كان مشير تركي و رجل دولة ثوري وكاتب ولأب لمؤسس ديال لجمهورية د تركيا. كان فلحكم مابين 1923 و1938. دار بزاف د لإصلاحات تَّقدمية لي خلات تركيا تولي دولة علمانية وصناعية.


جواهرلال نيهرو (بلهندية: जवाहरलाल नेहरू - تولد ف 14 نونبر 1889 ف الله أباد - مات ف 27 ماي 1964 ف نيو ديلهي) كان مناضل د لإستقلال د لهند وأول وزير أول د لبلاد ملًي ستاقلات من 1947 تا مات ف 1964. خدا حتا مناصب خرا فنفس لوقت (وزير لمالية ووزير د لخارجية) وكان من لمؤسسين د حركة عدم لإنحياز لعالمية ف 1961. نيهرو هو بًات أنديرا ݣاندي اللي كانت رئيسة د لوزراء د لهند من 1966 ل 1977، ومن 1980 ل 1984. جواهر لال نهرو - الجزيرة (2015)


فاطمة بنت الشيخ لمودن براهيم السيد لبلتاجي، لمعروفة بأم كلتوم (تولدات ف 31 دجنبر 1898 ف الدقهيلة - ماتت ف 3 فبراير 1975 ف لقاهرة) هي مغنية و ممتلة مصرية. كانت من بين لمغنيات لمعروفات بزاف ف لقرن 20 ف لبلدان لعربية كاملة. كانو عندها بزاف د السميات اللي تعرفات بيهم، بحال الست، و سيدة الطرب لعربي، و كوكب الشرق. خدمات أم كتلوم مع بزاف د الناس معروفين بحال الشوعارا نزار قباني و أحمد شوقي و لملحن رياض السنباطي، و هادشي خلا لأغاني ديالها يتعرفو كتر، ماشي غي من الصوت، و لكن تا من جيهت لكلمات و لألحان. من بين لأغاني ديالها لمعروفين كاين: غنيلي شويا ولد الهدى سيرة لحب أنت عمري لأطلال شوقيات أم كلثوم - ذلك الغناء الباذخ - العربي الجديد (2019)


لحلف د الشمال د لأطلسي ولاّ الناطو ( بلفرانساوية: Organisation du traité de l'Atlantique nord - OTAN - بلينݣليزية: North Atlantic Treaty Organization - NATO) هو منضمة عسكرية دولية تأسسات ف 1949 من مورا لمعاهدة د شمال لأطلسي اللي تسينات ف واشينطون. الناطو داخلة فيه 30 بلاد من أوروپا و أمريكا الشمالية، و عاد فيه 21 بلاد اللي داخلة مع برنامج "الشراكة للسلام"، اللي تا هو تابع للحلف. الناطو تأسس باش لأعضاء اللي فيها تدافع على بعضياتها إلا شي وحدا فيها جاها شي هجوم. تلاتة من لأعضاء ديال الناطو (لميريكان، فرانسا و لمملكة لمتحدة) هوما أعضاء دايمين ف مجلس لأمن د لأمم لمتحدة و عندهم حق لڤيطو، و عندهم تا السلاح النووي. لمقر ديال الناطو جا ف بريكسيل ف بلجيكا. لموقع ديال الناطو حلف شمال الأطلسي الناتو - الجزيرة (2007) حلف الناتو يواجه مشكلات جذرية في ذكراه السبعين - بي بي سي بلعربية (2019)


الجاپون (ب جاپونية: 日本، كاتّنطق "نيپون" ولا "نيهون") هي دولة جزرية كاينة ف شرق آسيا. كيحدها بحر الجاپون من جيها الشرق ؤالمحيط الهادي من جيها د لغرب، ؤمجبدا 3000 كيلومتر على طول ساحل القارة من بحر أوخوتسك فالشمال حتال بحر الشينوا الشرقي ؤبحر الفلپين فلجنوب. الجاپون هي جزء من حلقة العافية ديال المحيط الهادي، ؤهاكا كولها كتضمن أرخبيل بُركاني طبقي ديال شي 6852 جزيرة بخمسة جزر رئيسية (هوكايدو، هونشو، كيوشو، شيكوكو، ؤأوكيناوا) كتشكل %97 من مساحة الدولة كلها اللي فيها 377975 كيلومتر مربع. الجاپون مقسمة رسميا لـ47 محافظة ؤتقليديا مقسمة لـ8 المناطق. تقريبا التولوتاين ديال تضاريس البلاد هي مناطق جبلية وغابات عامرة، ؤ قل من تمون لمساحة هي اللي تقدر تزرعها. ، ولي خلات الجاپون وحدة من اكتر الدول عامرا من ناحية ناس ؤالأكتر لمدونا لعامرا فالعالم، حيتاش كتر من %90 من ناس ديالها كايعيشو فلمناطق الحضرية. أكبر هاد لمناطق الحضرية هي المنطقة الميتروپولية اللي لبلاصة ديالها ف لعاصمة مدينة طوكيو، واللي هي أكبر وحدة فالعالم عامرة ب الناس ؤعايشين فيها 38 مليون واحد. الجاپون كاينة فالمرتبة حداش من بين أكتر الدول من حيت السكان بـ 126.2 مليون د ناس، من بينهم %97.8 من إثنية جاپونية.


ليوم:لـ"تنين 4 أبريل 2022، موافق 2 رمضان 1443ھـ" محمد بن عبد الله بن محمد اللواتي الطنجي، اللي معروف ب بن بطوطة (تولد فطانجا ف 24 فبراير 1304، ومات فيها ف 1377) كان رحالة ومؤرخ وقاضي أمازيغي تسمّى أمير الرحالة لمسلمين. كان من أول الناس اللي تساراو لعالم، وسافر 27 عام متّابعة. مشا لبزاف د لبلايص منها لمغريب لكبير ومصر ولحبشة و الشام و الحجاز ولعراق ووصل تال شي بلايص فالشينوا و لهند و إفريقيا. ← كمل(ي) القراية … بدل جامع لكتبية ف مراكش بدل الساحل لأطلسي د لمغريب غادي من "طنجة ل لݣويرة" (شوف واش صحيحة) لملوك د لمغريب ف النص اللول د لقرن لعشرين كانو كاملين ضد لستيعمار (شوف واش صحيحة) كاينين 9 دلكواكب ف النظام الشمسي (شوف واش صحيحة) محمد لخاميس بان ف لقمر (شوف واش صحيحة) لمغريب حكموه كثر من 120 سلطان وملك من لأدارسة ل لعلويين (شوف واش صحيحة) السلطان لمغريبي سماعيل بن شريف ولد كثر من 1000 ولد وعندو كثر من 500 جارية و 5 ديال العيالات (شوف واش صحيحة) بدل مشروع تشاركي باش نّتجو إنسيكلوپيديا حورة، فابور، ؤ متكاملة.


لجمهورية د كازاخستان (بلكازاكية: Қазақстан Республикасы - بالروسية: Республика Казахстан) هي واحد لبلاد جات مابين أوروپا وآسيا، وبالضبط فآسيا لوسطى. هي أكبر دولة فلعالم اللي ماكاطًلش على لبحر، وتاسع أكبر دولة ف لعالم من ناحية لمساحة. تاتحدًها من الشمال ومن الشرق روسيا، من لغرب الشينوا، ومن لجنوب كيرݣيستان و أوزباكستان و تركمانستان. كازاخستان عندها تاريخ قريب من التاريخ ديال دول آسيا لوسطانية اللي حداها, ودازو منها بزاف د لحضارات. من لحضارات اللي أثروا فلبلاد لمغول اللي حكمو فيها كثر من 300 عام، و الرًوس اللي دخًلوها للإمبراطورية الروسية فلقرن 19، وف ليتيحاد السوڤياتي ف 1936. ف 1991، ملي طاح ليتيحاد السوڤياتي ستاقلات كازاخستان وولاًت هي لجمهورية د كازاخستان. تيسكنو فكازاخستان تقريبا 18.5 مليون د الناس ولعاصمة ديالها سميتها نور سلطان (على سميت الرئيس نور سلطان نازارباييڤ). اللغات الرسمية فلبلاد هوما لكازاكية والروسية ولعملة اللي كاتخدًم تما سميتها الطًينݣي (теңге). تيعيشو فكازاخستان 131 إثنية, أكبر لوحدين فيهم هوما: لكازاك، الروس، لأوزبيك، لأوكران، لألمانيين،التتار ولأويݣور. تقريبا 70% د السكان د لبلاد مسلمين و 26% مسيحيين.


تركمانستان (بالتركمانية: Türkmenistan - بالروسية: Туркмения) هي بلاد جات ف وسط آسيا. تاتحدّها أفغانستان من لجنوب الشرقي، إيران من لجنوب و لجنوب لغربي، أوزباكستان من الشرق و الشمال الشرقي، كازاخستان من الشمال و الشمال لغربي، و لبحر د قزوين من لغرب. تركمانستان جات ما بين بزاف د لحضارات و كانت تادوز منها الطريق د لحرير التاريخية. ف لقرون لوسطانية حكمو لمنطقة لمغول، و موراهم جاو لفارسيين. ف 1881، دخلات لإمبراطورية الروسية و حتلات لبلاصة كاملة. من مورا التورة لبولشوڤية، ستاقلات تركمانستان، و لكن دغيا (ف 1925) دخلات ف لإتحاد السوڤياتي و ولاّت هي لجمهورية التركمانية السوڤياتية لإشتراكية. ف 1991، مورا ما تفكّك لإتحاد السوڤياتي، رجعات تركمانستان عاود دولة مستاقلة. تيسكنو ف تركمانستان تقرييا 6 د لمليون د الناس، و لعاصمة ديالها هي عشق آباد. اللغة الرسمية هي التركمانية، ولكن بزاف د الناس تيخدّمو الروسية ف لحوايج الرسمية. لفلوس ديال تركمانستان هي ل مانت. لإقتصاد د لبلاد تيعوّل بزاف على لݣاز الطبيعي (عندها رابع أكبر احتياطي د لݣاز ف لعالم). تال 2012، كانت تركمانستان بلاد فيها حزب واحد (سميتو لحزب الديموقراطي)، و الرئيس د لبلاد من 2007 لدابا هو ݣوربان ݣولي بردي محمدوڤ.


الطاليان، رسميا الجمهورية الطاليانية، هي بلاد ف جنوب أوروپا ضاير بيها لبحر دّخلاني ؤعندها حدود مع فرانسا، سويسرا، لوطريش و صلوڤينيا ف شمال. تقريبا 60.2 مليون ديال بنادم عايشين ف طاليان ؤكيهدرو ب طاليانية. روما هي العاصمة ديال البلاد ؤفيها 2.7 مليون ديال السكان. الطاليان داخلة ف تيحاد لؤروپي من 1957، وكاتخدًم الأورو كعملة. سردينيا وصقلية هوما أكبر ݣزيرات كاينين ف لبحر المتوسط ؤ بجوجهم تابعين لطاليان.


بروك ليسنار (مزيود ف 12 يوليوز 1977) هوّا مصارع محتارف ميريكاني كانادي، ؤ كان قبل محتارف ديال فنون د لمقاتلة لمخلطة، ؤ لعّاب ديال لكورة لميريكانية.


دارو العلماء لمسلمين معاونة كبيرة فالعلم فبزاف ديال لمجالات فوقاتي مختالفين، على كل واحد و الاهتمام ديالو سواء كانت علمية ولا دينية ولا لغوية ولا فلسفية ولا اجتماعية. بحال العالم إبن سينا كتب كتاب القانون فالطب لي ولا مرجع اساسي فالطب لفترة طويلة، وحتى بن خلدون لي اول واحد تكلم على علم العمران، ومؤسس علم لإجتماع الحديث. وكان الخليل بن أحمد الفراهيدي لي ختارع علم العروض و لقافية واللي هو شيخ النُحاة سيبويه. و ابن هيثم مؤسس علم لمناظر وللي مساهمين فلمنهج لعلمي، وحتى لخوارزمي لكتب كتاب حساب الجبر والمقابلة، للي كيتعتابر أو حل منهجي للمعادلات لخطية ؤ التربيعية و مؤسس علم الجبر، وحتى من الخوارزميات لي جزء مهم في علم لحاسوب وللي مستخدمة فمواقع التواصل لإجتيماعي، وحتى من لعالم الشريف الادريسي فالجغرافيا رسم خريطة قريبة للعالم، ولي هتم برسم لخرائط، وفيهم بزاف ديال العلماء مختالفين فالمجال بحال الفلك، الطب، لهندسة، لمعمار، الرسم، لجغرافيا، وبزاف، وكانوا حكام مسلمين كيدعمو العلماء فالانتاج العلمي بحال لهارون الرشيد مول بيت لحكم وحتى من أبو العباس عبد الله المأمون للي كيعتابر راسو عالم و المعتصم بالله و الحاكم بأمر الله و محمد بن عبد الله و سليمان بن محمد لكانو كيدعمو العلماء ونشر علوم الدين.


هادي قائمة ديال الرواد الفضاء لمسلمين، لي طلعو ل لفضاء، فيهم 11 واحد، منهم 10 د رجال، و مرا وحدة. سنات وكالة الفضاء الوطنية الماليزية، مؤتامر فيه 150 عولامة وباحثين مسلمين فعام 2006 باش يشوفو حل لهاد السؤال، واللي هيا؛ كيفاش تصلي جيهة لكعبة فالفضاء، دارو اصدار وثيقة مع لبدية ديال 2007 بعنوان "لأداء العبادات في محطة الفضاء الدولية" وللي وافقت عليها مجلس لفتوى لوطني لماليزيا. وقال الله عز وجل: (وَلِلَّهِ الْمَشْرِقُ وَالْمَغْرِبُ فَأَيْنَمَا تُوَلُّوا فَثَمَّ وَجْهُ اللَّهِ إِنَّ اللَّهَ وَاسِعٌ عَلِيمٌ). A prince in space at Saudi Aramco World, January/February 1986, p20-29 مؤرشف 2013-10-17 فموقع وايباك ماشين Empty citation (معاونة) Empty citation (معاونة)


محمد ݣسوس (تولد ف 1938 ف فاس - مات ف 7 فبراير 2014 ف الرباط) كان متقف و عالم جتيماع و سياسي مغريبي. كيتسما هو "لبو ديال السوسيولوجيا ف لمغريب". ݣسوس كان عضو ف لإتحاد لوطني د لقوّات الشعبية، اللي كان تا ف لمكتب السياسي ديالو. من لهضرات لمشهورين اللي كان قال:"بغاو يخلقو أجيال جديدة ديال الضبوعا"، ملّي كان تينتاقد لوضعية د التعليم ف لمغريب. إنهم يريدون خلق أجيال جديدة من الضباع - القدس العربي (2016) صرخة السوسيولوجي محمد جسوس التي اغضبت الحسن الثاني «إنهم يريدون خلق أجيال جديدة من الضباع» - 24 ساعة (2017)


جينديبو هوّا ماليك عربي ديال مملكة قيدار لي كان شارك ف معراكة قرقار ف تحالف ديال 12 مملكة ضد لإمبراطورية لأشورية جّديدة ف 853 قبل لميلاد. جينديبو هوّا أول شخص معروف ف تّاريخ كيتّوصف ب "لعربي"، ؤ نّصبة د كورخ لأشورية لي تّدكر فيها هيّا أقدم وتيقة كاتستعمل كلمة "عرب" كا مجموعة بشرية مستاقلة. جينديبو غالبا كان من شمال لڭزيرة لعربية، ؤ يقدر يكون شارك ف معراكة قرقار باش يدافع على مصالحو ضد نتيصار محتامل ديال لإمبراطور لأشوري شالمانيسر تّالت، سيرتو تّهديد لي يقدر يشكّلو ل طّرقان د لقوافل تّيجارية. على حساب نّصبة لأشورية لي كاتوصف لمعراكة، جينديبو شارك فيها ب 1000 جمل. من بين لحولافا ديالو ف لمعراكة كاين لماليك لأرامي بن هاداد تّاني، ؤ لماليك ليهودي أهاب. من غير هادشي، مامعروف والو على جينديبو ؤ على لعرب ف زمانو. إسرائيل إيفال (1982). The Ancient Arabs: Nomads on the Borders of the Fertile Crescent, 9Th-5Th Centuries B.C. (بنڭليزية). ص. 75.


فريدريش نيتشه (مزيود ف 15 أكتوبر 1844 ف روكن ف مملكة پروسيا، مات ف 25 غشت 1900 ف ڤايمار ف لإمبراطورية لألمانية) فيلسوف، ناقد، ؤ فيلولوجيست ألماني، لي لأعمال ديالو كان عندها تأتير عميق على لفلسفة لموعاصيرة. كان بدا لكاريير ديالو ف لفيلولوجيا لكلاسيكية، ؤ موراها تحوّل ل لفلسفة. ف 1869 ولّا أصغر واحد شد لكرسي ديال لفيلولوجيا لكلاسيكية ف جاميعة بازل (ف مدينت بازل، دابا ف سويسرا) ملي كان عندو 24 عام. ف 1879، عتازل تّدريس ف لجاميعة بسباب مشاكل صحية لي عانا منها حياتو كاملة. أغلبية د لمؤلفات ديالو سالاهوم ف لعقد لي موراه. ف 1889، جاه نهيار كامل ؤ فقد لقدرات لعقلية ديالو. بقات مّو كاتعتاني بيه حتا ماتت ف 1897، ؤ موراها ختو إيليزابيت فورستر نيتشه حتا مات هوّا ف عام 1900. لأعمال د نيتشه كاتطرّق ل لمناݣرات لفلسافية، شّيعر، نّقد تّقافي، ؤ لأداب د تّعاويد، معا تفضيل ل لحكام لمأتورة ؤ سّخرية. كيتّعتابر نيتشه من أكبر نّقاد ديال دّين سيرتو لمسيحية ؤ لأخلاق لي كاتدعو ليها، ؤ كيحاول ف لفلسفة ديالو يعطي بديل ل هاد لمنضومة لأخلاقية تّقليدية لي، من لمنضور ديالو، مابقاتش عندها فايدة بعد لموت د الله لي تسبب ف أزمة ديال لعدمية.


لقبلتاريخ ؤلا لعصر لي قبل تّاريخ هو موصطلح كيشير ل فترة زمانية سبقات لختيراع د لكتابة. فمصر و سومر ف لعراق بانت لكتابة تقريبا بين 3400 - 3200 ق.م. هاديك لفترة فيها لعصور جّيولوجية و لعصور لحجرية، و تقسيمات زمانية تاع هاذ لفترة طّويلة. تينقاسم لقبلتاريخ ل خمسة د لفترات: لعصر لحجري لقديم سّفلي - مابين 7 ملاين عام تال 100.000 عام. بدات منين بان بنادم فلأرض. قبل 2.5 مليون عام هومو إيريكتوس (بنادم لواقف).[ماواضحش]


لبيت لبيض هوّا مقر لأقامة تاع رّئيس لميريكاني و هوّا لمقر رّسمي تاع أعلى سلطة تنفيدية ف لميريكان. كاين ف واشنطن دي سي مقاطعة كولومبيا 1600 شارع پينسيلڤانيا، و هوّا من لقصور رّئاسية لمشهورة.


وينڭ شون هو فن د لمدابزة شينوي، لأصل ديالو من لجنوب د شينوا، لانتريما ديالو تاعت دّبزة لمتلاحمة، من بينها تقنيات ليد لخاوية والاسلحة. وهو من اساليب لكونڭ فو تاع مدرسة لجنوب تيتعتابر قوي مقارنة معا لأساليب لخرين وتا تعلم ليه ساهل وممكن لكلشي. تشهر منين تعرض فيلم ييپ مان، ونتشر ف ڭاع لعالم وباقي بزاف د لمعلمين لمشهورين حيين.


لپاراپسيكولوجيا ولا علم نّفس لموراوي ولا علم نّفس لموازي هو مجال كيدرس ضواهر روحانية لي، على حساب نّاس لي كيأمنو ب هاد لمجال، كاتجاوز لإدراك لعادي د بنادم، بحال التخاطر، و لستيبصار، تّحريك لعقلي ؤلا تيليكينيسيس، ؤ لپسيكوميتري ؤلا لقياس د نّفس و أي حاجة تاع لخوارق، بحال تجربة لقرب من لموت. هاد لمجال ماكيتّعتابرش صيونص ب لمعنى لحقيقي ؤ أغلبية د لعولاما كيشوفوه صيونص د بلعاني، حيت بعد كتر من قرن من لأبحات د لپاراپسيكولوجيا، فشلو تّجارب باش يتبتو لوجود ديال ضواهر روحانية كيما كاتّوصف ف هاد لمجال. لأبحات د لپاراپسيكولوجيا قليل فاش كيبانو ف جّورنالات د صّيونص، ؤ كيتنشرو عادتن ف جورنالات خاصة نّتيشار ديالها محدود. شميت, يواكيم (2007). "Parapsychology". ف فون ستوكارد, كوكو (إيديتور). The Brill Dictionary of Religion. لايدن ؤ بوسطون: Brill Publishers. doi:10.1163/1872-5287_bdr_COM_00339. ردمك 9789004124332. ريبير, أرثر; ألكوك, دجيمس (2019). "Why parapsychological claims cannot be true". Skeptical Inquirer. 43 (4): 8–10. The lure of the 'para'-normal emerges, it seems, from the belief that there is more to our existence than can be accounted for in terms of flesh, blood, atoms, and molecules.


لپروطوكول د طانجا ؤلا تّيفاقية لمتعلقة ب تنضيم لوضعية د منطقة طانجا هيّا تّيفاقية لي سناوها فرانسا، سپانيا ؤ لمملكة لمتاحدة، ؤ لي جعلات لمدينة د طانجا منطقة دولية. بلجيكا، هولاندا، سّويد ؤ لبرطقيز تاهوما نضمو ل هاد تّيفاقية من بعد. لپروطوكول تّسنا ف 18 دجنبر 1923 ف پاري، ؤ تطبّق ف 24 ماي 1924. من 1929 ولّات سپانيا لي مسؤولة على لأمن د لمدينة، ف لوقت لي سّلطة تّشريعية (لي كاتصاوب لقوانين) كانت ف يد لجنة دولية. سپانيا حتلات طانجا من 1940 تال 1945، مستاغلة لفترة لي كانت فيها فرانسا محتلة من طاراف ألمانيا ف لحرب لعالمية جّاوجة. ف 29 أكتوبر 1956 رجعات طانجا ل سّلطة د لمغريب بعدما خدا ستيقلالو على فرانسا ؤ سپانيا. "Full text of the Tangier Protocol" (PDF). worldstatesmen.org. تطّالع عليه ب تاريخ 2 مارس 2022.


لمونتخاب د لمغريب د كاس ديڤيس هي لفرقة لوطنية د رّجال د طينيس ؤ لي كاتمتل لمغريب دوليا من 1961. فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها عاود طاح لمغريب ل لݣروپ 3 د زون ؤروپا/إفريقيا ف 2008 مورما خسر معا مصر ف پلاي ؤف. عل قليلة 9 د ناس مختالفين كانو كاپيتان د لمونتخاب د لمغريب ف كاس ديڤيس. سيمونس پينطو (1961-؟) لعربي ؤطالب (1979-1990) عمر لايمينا (1991-1992) عبدرحيم موندير (1993-1998) أمين قاديري (1999-2001) أمين غيساسي (2001-2002) كريم علمي (2003-2005) عبدرحيم موندير (2005-2009) منير لعرج (2010-2012) مهدي طاهيري (من 2013) حتال 5 مارس 2022. لتحت نتايج د لمونتخاب د لمغريب ف سبع سنين لخرة. نوطات (ق) = ماتش تلعب ف لقاعة "التنس المغربي يتلقى ضربة عنيفة". لمساء (بلعربية). 22 يوليوز 2008.


هاكا هضر زاراتوسطرا: كتاب ل كولشي ؤ ل تا واحد (ب لألمانية Also Sprach Zarathustra: Ein Buch für Alle und Keinen) هوّا كتاب ديال تّعاويد لفلسافي لي كتبو لفيلسوف لألماني فريدريش نيتشه مابين 1883 ؤ 1885. شّخصية رّئيسية ف لكتاب هوّا زاراتوسطرا، لي مبازي على شخصية حقيقية ديال لمؤسس ديال دّيانة زّاراديشتية، ولاكين من غير بعض لعيبارات، ماكاينش شي تشابه مابين هاد جوج شّخصيات ف لأفكار ديالهوم. لكتاب ف لموجمال ديالو كيوصف لأفكار ؤ لمقولات ديال زاراتوسطرا، ؤ كاتّعاود فيه هاد لعيبارة بزاف "هاكا هضر زاراتوسطرا". سّتيل ديال لكتاب، لي عامر ب تّشبيهات ؤ لعيبارات لمجازية ؤ لحكام لمأتورة، عطا تأويلات مختالفة ل لمقصود منو. ولاكين لمفاهيم لي كيجبدها لكتاب باينة ؤ معروفة، بحال لفوقبنادم، لموت د الله، لإرادة د لقوة، ؤ لمعاودة د رّجوع. نيتشه عتابر بلي هاد لكتاب أعضم عامال ديالو، ؤ بلي بيه وصّل لّوغة لألمانية ل مستوى جديد ماعمّرها كانت وصلات ليه قبل، شّي لي أكّدوه بزاف د نّقاد ؤ لموحليلين. "Internet Encyclopedia of Philosophy, Friedrich Nietzsche" (بنڭليزية).


هانتر إكس هانتر هو واحد لمانݣا جاپوني ألفو يوشيهيرو طوݣاشي. لقصة تاعتو تتهضر على واحد دري بغا يكون صياد باش يقلب على باه. ومن بعد تدار منها مسلسل أنيمي عندو نفس لعنوان ستاند فالقصة ديالو على لمجلدات 18 لّولة ف لمانݣا.


لخلافة لأموية هي دولة إسلامية طلعات مع نهاية ديال لخلافة الراشدة بمقتل سيدنا علي بن أبي طالب يوم 18 رمضان عام 40 هـ، رسميًا بدات لخلافة لأموية مع تناول الحسن بن علي لـمعاوية بن أبي سفيان نهار 25 ربيع الأول عام 41 هـ، وبقات مستامرة لخلافة لأموية لحتى معركة الزاب، للي كانت بين جيوش لخلافة لعباسية ؤ جيوش لخلافة لأموية حيت تهزم فيها مروان بن محمد آخر لخلفاء لأمويين وكان هادشي فـ 11 جمادى الأولى 132هـ، وبقات هاد الدولة الإسلامية تسعين عام، وحكموها جوج اسر منها "الأسرة السفيانية" للي حكمات 24 عام، ؤ "الأسرة المروانية" للي حكمات 76 عام.


دولة لعباسيين ولا لخلافة لعباسية هي ثالث خلافة إسلامية؛ بعد، لخلافة لأموية، لخلافة الراشدة. وقدرات تحيد لأمويين من الحكم فالشرق وبقاو تابعينهم حتى كانو غادي يقتلوهم كاملين لكن نجا منهم عدَادْ، وهاد لأمويين قدرو يصاوبو دولة ديالهم ثانية فالغرب لي هي أندلوس بواسطة عبد الرحمن الداخل. ولخلافة العباسية كانت مزيانة بزاف ف عهد لخليفة هارون رشيد، لي كانت متطورة من ناحية لعلوم ؤ لفلك ؤ الطب ؤ الهندسة ؤ حتى من لهيمنة العسكرية ديالهم على العالم ولقوة لكبيرة لكانت عندهم فديك لوقت. العاني, طه. "يوم نقل العباسيون عاصمة الدولة الإسلامية من دمشق إلى العراق". www.aljazeera.net (بلعربية). تطّالع عليه ب تاريخ 2022-03-03.


لعلاقات بين لمغريب ؤ ميريكان كيرجع تاريخهوم ل عام 1777، ف لوقت ديال لحرب تّورية لميريكانية، ملي ولّا سّلطان محمد تّالت بن عبد الله أول عاهل ف لعالم كيعاون دولت لميريكان، لي يلاه بدات كاتبان، ؤ كيعتارف بيها كا جمهورية مستاقلة. لمغريب كيتّعتابر أقدم ؤ أقرب حليف د لميريكان ف شمال إفريقيا. شيريل براون ويلز (1939). The Department of State bulletin, Long-time Friends: Early U.S-Moroccan Relations, 1777-78. pp. 1–15.


لقدس هي أكبر لمدون د فلسطين، ؤ من أهم لمدون لإسلامية فالتاريخ، ؤ عندها بزاف ديال د سّميات منها؛ بيت لمقدس، لقدس الشريف، ؤ أولى القبلتين. ؤ لعاصمة ديال فلسطين التاريخية. وعندها مكانة كبيرة عند لمسلمين. لقدس


لمدني لݣلاوي لمزراوي، هو لخو لكبير ديال تهامي لڭلاوي، وقايد مخزني عينو السلطان الحسن الأول بن محمد خليفة ليه على مناطق ف الشرق لمغريبي، وهو لي قاد نقيلاب على السلطان عبد العزيز بن الحسن باش يطلع السلطان لمخلوع عبد الحفيظ بن الحسن سنة 1907م ف مراكش. فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها


لوتار (بالشلحة: ⵍⵓⵜⴰⵕ) ولاّ لوترا هو آلة موسيقية أمازيغية وترية أصلها من لمغريب، و كتيرشي كاتخدّم ف جوج مناطق، اللي هوما لأطلس لمتوسط و عبدة. لوتار مصاوب من لخشب، و هو على شكل بوعويدة. الطرف لكبير منو (اللي لتحت) سميتو لكدحة، و لفوق ديالو سميتو الدراع و لا ليد. لخشب د لوتار ماجي من لأرز، و كيتغطا بالجلدة د لمعزي اللي كاتكون مدبوغة. أما لوترات ديال لوتار تاتصايب بلمصارن ديال الجدي، و تاتسمّا الراغور. لوتار لأصلي كانو فيه 3 د لوترات، و لكن زاد فيه محمد رويشة وترة رابعة باش يعطيه نغمة كتر. السبت على دوزيم: "شذى الألحان" يحتفي بآلة لوتار بين الأطلس وعبدة - اليوم 24 (2013) الرياحي, مصطفى (2020-03-16). "آلة لوتار الأطلسي المغربي آلة فرعونية". هيسپريس (بلعربية). تطّالع عليه ب تاريخ 2022-03-10.


لفتح لإسلامي د شمال إفريقيا، هو مجموعة ديال لمعارك من عهد لخلافة الراشدة ؤ لخلافة لأموية ضد لمناطق لي حاكماها لإمبراطورية لبيزنطية ف شمال إفريقيا ب لإضافة ل ممالك أمازيغية مستاقلة، بحال مملكة ألطاڤا. تقريبا 66 عام وهما مدابزين حتى دخلو لمسلمين بشكل كامل ل شمال إفريقيا.


لفتح لإسلامي د لأندلس ولا لغزو لإسلامي د لأندلس وفشي مراجع تّاريخية لفتح لعربي د لأندلس (ب لأمازيغية:ⴰⵔⵎⴰⵙI ⵉⵏⵙⵍⵎⵏ ⵉ ⴰⵍⴰⵏⴷⴰⵍⵓⵙ)، (باللاتينية:Capta Islamica della Hispania)، رسميًا لفتح لأسلامي لسبليون. كانت حملة عسكارية بدات عام 711م لموافق 92هـ بقيادة لمسلمين تحت راية د لأمويين ضد مملكة لقوط لغربيين لمسيحية ف سبانيا، لي كانت حاكمة شبه لجزيرة لإيبيرية لي معروفة عند لمسلمين بـ "الأندلس" بجيش فيه بزاف ديال لأمازيغ. بقيادة طارق بن زياد لي نزل عام 711 ف جنوب سبانيا لي سميتها دابا جبل طارق، ومشا طلع لشمال ؤ ربح ملك لقوط رودريك ف لبلاصة لي غادي تسمى معركة وادي لكة ولي ستامرت لحتى 726م لموافق 107هـ. لمسلمين غادي يسيطرو على بزاف ديال لمناطق لي حداهم بحال لبرطقيز، سبليون، جنوب فرانسا لي كنعرفوها دابا.